عیماد عەلی: بۆ چارەسەرکردنی کێشەکانتان، هاوپەیمانیتان لەگەڵ گۆڕاندا باشترە نەک پارتی. – WTARIKURD\nئەم جارە، ئەوەی یەکێتی نیشتمانیی کوردستان تێیکەوتووە قوڵبونی کێشە نێوخۆییەکانیانە، بەهەندێک جیاوازیەوە، زیاتر بارودۆخ و وەزعی پێش جیابونەوەی بزوتنەوەی سۆشیالیستی زەمانی شاخ دێنێتەوە یاد زۆرێک لە شۆرشگێران و چاودێرانی مێژووی شۆرشی نوێ، بەوجیاوازیەی لە هەردو باری بارودۆخە خودی و بابەتیەکەی سەبارەت بە ئامانج و مەبەست و کاەرکتەرەکانی ئەو کێشەو ململانێیانە، ئەمرۆ زیاتر شتی تایبەت و بەرژەوەندی تەسکی تێکەوتووە . ئەگەر جیابونەوەی بزوتنەوەی سۆشیالیست ئەوکات زەرەرێکی گەورەی لە ململانێی یەکێتی و پارتی نەدابێت بەڵام ئەوەی ئەمرۆ لە ئارادایە و بە شێوەیەکی کاتی بە رێگەیەکی خرابتر لەوەی لە ئارادایە خەریکە بەرەو هێوربونەوە دەچێت . ململانێی ناوەندی بریار بە هەردو بەشەکەیەوە لەگەڵ ئەو لایەی پێ ی دەوترێت زۆرینەی مەکتەب سیاسی بە جیاوازی جەمسەرەکانی ئەم بەشەشەوە و بە پێی دیدگایان بۆ مەسەلەکان و پەیوەندیان لەگەڵ پارتی و گۆران و رکابەری سەرکردەکانی ئەم چەند باڵە و سەرکردایەتی هەمەچەشنی بزوتنەوەی گۆرانیش خەریکە پاڵ بە یەکێتیەوە دەنێت دووبارە لە پارتی نزیک بێتەوە و هاوپەیمانێتیەک لەکەڵیدا ببەستێت کە لە دواجاردا سەرتاپا لە قازانجی تاکلایەنەی پارتی بکەوێتەوە و بەس و یەکێتی وەک پێشتر بە هەگبەی بەتاڵەوە لێی دەربچێت .\nئێستاش پاش جموجۆڵی سەرجەم جەمسەرەکان و هاتنە ئارای فشاری بەرژەوەندیە هەمەلایەنە تەسکەکەی سەرانی باڵەکانی یەکێتی، لەدوورەوە مەیلی دووبارە هاوپەیمانی حزبی لەگەڵ حزبێکی وەک پارتی، کە تا چەند درێژ بێت بە تەکەتیکی دەمێنێتەوە نەک ببێتە ستراتیجی و، پارتی لە هەلی گونجاو دەگەرێت کە بە هەموو شێوەیەک یەکێتی بکاتە پاشکۆی بەردەوامی خۆی وەک لەو ماوەیەی بەرێوەبردنی بەناو سیستمی فیفتی بە فیفتی بەرێوەچوو، تادواجار پارتی زاڵبونی خۆی بەسەر یەکێتیدا سەپاند و ئەم هەموو کێشەو بێشەی لێکەوتەوە و گۆرانیش ئەگەر بۆ کۆی گشتی مەسەلەی ململانێی مەدەنی و بەرجەستەکردنی دیموکراسی و ئازادی و هاتنە ئارای ئۆپۆزسیۆنی راستەقینە قازانجێکی هەبوو بەلام یارمەتیدەری ناراستەوخۆی زیاتر زاڵبونی پارتی بەسەر یەکێتیدا بوو .\nپاش ئەو هەموو ئاڵوگۆرەی وەزعە سیاسیەکە و گۆرانی هاوکێشە نێوخۆییەکان و رەفتاری پارتی بەم شێوەیەی لەم چەند ساڵەدا بینیمان، دەبێت سەرکردایەتی یەکێتی بەشێوەیەک بیر بکاتەوە کە لە رووی سترایتجیەوە کام هەنگاو و رەفتار لەقازانجی ئەم حزبە دەکەوێتەوە نەک بۆ ماوەیەکی کورت و قۆناغێکی دیاریکراو . بۆیە ئەگەر گۆران و یەکێتی لەسەرەتاکانی جیابونەوە و دامەزراندنی گۆراندا بە خراپی رەفتار و مامەڵەیان لەگەڵ کۆی گشتی وەزعی نێوخۆ و یەکتردا کردبێت و پارتیش بە خراپی قازانجی لیچ کردبێت، ئەوا لە بنەرەتدا هەردوولا ئەوەندە لەرووی فکر و بیروبۆچون و مێژووەوە لە ناخدا لەیەک نزیکن ئەوەندە لە پارتی نزیک نین . ئەگەر بەرژەوەندی تەسکی کەسی بهێڵێت، دەبێت سەرکردایەتی هەردوولا بە قوڵی بیر لەو رەفتارە بکەنەوە کە نزیکبونەوەیان لەیەکتر نەک هەریەکەیان لەگەڵ پارتیدا لە باری دوورمەودادا چەند لەقازانجی هەریەکەیان بەجیا یان بەیەکەوە دەبێت . ئەگەر ئەمرۆ یارتی هەموو ئامانجێکی لێکدابرانی یەکێتی لە گءران بێت وەک پێشتر هەوڵی لێکدابرانی گۆرانی لە یەکێتی دا و هەوڵی ئەوەشی دا کە لەسەر حسابی یاسا و ریسا و باری گشتی خەڵک و سیستمی سیاسی گۆران بخاتە ژێر رکێفی خۆیەوە و لە بنەرەتەوە لە یەکێتیی دایبرێت، بەڵام لە دواجاردا شکستی هێنا . ئەمرۆ پارتی یاریەکی زۆر خەتەرناک بە هەردوو لا دەکات و وا خەریکە قۆناغە کاتیەکە بە یەکێتی بباتە سەر تاوەکو کاتی هەڵبژاردن . ئەوەی لە دواجاردا بۆ پرسی کوردستان بە گشتی لەبارەی سیستمی سیاسی و دیموکراسیەت و دوا رۆژی میلەتەوە پێویستە و کۆتوبەند ناخاتە رێگەی راستی ئازادی میلەت و دەربازبون لە حوکمی بنەماڵەیی و تاک حزبی و خەڵکی موحافزکار، نزیکبونەوە و هاوپەیمانی تارادەی یەکگرتنی یەکێتی و گۆرانە بۆ دەربازکردنی قۆناغەکە و، نەهێشتنی جێبەجێکردنی هەندێک هەنگاو و ئامانجی پارتیە کە لەم کاتەدا دەیەوێت بە یەکێتی جێبەجێی بکات و زاڵبونی هەمیشەیی خۆی بسەپێنێت . بۆیە، زۆر پێویستە کادر و لایەنگران و دڵسۆزانی گەل و نیشتمان لە ریزەکانی یەکێتی و گۆران، پێش ئەوەی خەمی یەکێتی و گۆران بخۆن با باش بزانن ئەو هەوڵەی ئەمرۆ لە لایەن پارتیەوە لە ئارادایە لە دوارۆژدا لە زەرەری کۆی گشتی پرسی کورد دەکەوێتەوە و، ئەگەر ئێستا لە قۆناغێکی راگوزەر بە سەرکەوتنی لایەنی تەسکپەرست کۆتایی بێت، ئەوا قەیران و کێشەکان و گرفتی حوکمی رەشید زیاتر چەق دەبەستێت و تەنها بەرژەوەندی تەسکی تەسکبیرانی یەکێتی و پارتی بە تەنها مەیسەر دەبێت و، ئەمەش لە زەرەری کۆی گشتی سەرجەم پرسەکەی کوردستانە و تەنها بە هەنگاوی عاقڵانە و هەماهەنگی و سیاسەتی دووربینی سەرکردایەتی هەردوو لایەنی یەکێتی و گۆران پێکەوە دەتوانرێت رێگە لەمەرامی تەسکبینی پارتی بگیرێت، کە دەیەوێت ئەمجارە دیسان بە یەکێتی جێبەجێی بکات . بۆیە باشترین رێگە جێبەجێکردنی رێکەوتنەکەی نێوان یەکێتی و گۆرانە لەم کاتەدا .


سەرچاوەکان پێشبینی خولی دووەمی دانوستانەکانی نێوان سعودیە و ئێران دەکەن\nبەرپرسانی ڕۆژهەڵاتی ناوەڕاست و سەرچاوەکان ئاماژەیان بەوەدا بەرپرسانی سعودیە و ئێران بەنیازن لەم مانگەدا دانوستانی ڕاستەوخۆی زیاتر ئەنجام بدەن، بەڵام ئاماژەیان بە کاتەکە نەدا، ئەوەش بەمەبەستی هێورکردنەوەی گرژییەکانی نێوان دوو وڵاتەکە.\nهیچ کام لە سعودیە و ئێران کۆبوونەوەکەی ئەمدواییەیان پشتڕاست نەکردەوە، بەڵام نوێنەری ئێران لە عێراق پێشوازی لە نێوەندگری عێراق کرد بۆ خستنەوەی ئاشتەوایی لەگەڵ وڵاتانی کەنداودا. لە ساڵی 2016 ەوە ئێران و سعودیە هیچ پەیوەندییەکیان بە یەکترەوە نەماوە.\nئەم دانوستانانە لەکاتێکدایە ئەمەریکا هەوڵ دەدات ڕێکەوتنە ناوەکییەکەی نێوان ئێران و زلهێزەکانی جیهان زیندووبکاتەوە، سێ ساڵ لەمەوبەر بەڕێوبەرایەتیەکەی پێشووی ئەمەریکا لە ڕێکەوتنە ناوەکیەکە کشایەوە و سزاکانی سەپاندەوە بەسەر تاراندا.\nبەرپرسێک لە ڕۆژهەڵاتی ناوەڕاست وتی " کۆبوونەوەکەی مانگی چوار بونیادنەرانە بوو، لە کۆبوونەوەکەدا باس لە کۆمەڵێک بابەت کراوە، لەنێویاندا قەیرانی یەمەن و ڕێکەوتنە ناوەکییەکەی ئێران."\nبەرپرسەکە و دوو سەرچاوە وتیان پێش کۆتایی هاتنی ئەم مانگەدا پێدەچێت کۆبوونەوەی دیکە ئەنجام بدرێت، بەڵام کاتەکەی پەیوەستە بە دانوستانەکانی ڤییەناوە، بەرپرسێکی بیانی لە سعودیە وتی واپێشبینی دەکرێت لە کۆتایی مانگی چوار یاخود سەرەتای مانگی پێنج کۆبوونەوەی دووەم بەڕێوەبچێت.


ســــەرکۆ یونس: بودجەی 2021 ی عێراق. – WTARIKURD\nبڕیارە لەماوەی داهاتودا ئەنجومەنی وەزیران ڕەشنووسی پرۆژە یاسای بودجەی گشتی عێراق بۆ ساڵی دارایی(2021) بنێریتە پەرلەمان بۆ گفتوگۆکردن و بڕیاردان لەسەر یاساکە و پەسەندکردنی پێش کۆتاهاتنی ماوەی دیاریکراوی یاسایی تایبەت بە بودجە.\nئەوەی پەیوەندی بە بودجەی ساڵی دارایی(2020) ەوە هەیە ئەوە تەنها لەلایەنی یاساییەوە ئەنجومەنی نوێنەران حکومەتی ناچارو پابەند کردوە کە پێویستە پرۆژەیاسای بودجەی ساڵی(2020) ڕەوانەی پەرلەمانی عێراق بکات و دەیانەوێت هەرچۆنێک بێت بە فیلتەری پەرلەماندا بڕوات بەبێ چوونەناو ووردەکاری و شێوازی خەرجییەکان و داهاتەکانەوە، شایانی وەبیرهێنانەوەیە قەبارەی بودجەی ساڵی دارایی (2020) بەنزیکەی(140 بۆ146)ترلیۆن دینار خەمڵێنرا بوو بە کورتهێنانی زیاتر لە(40) ترلیۆن دینار.\nپرۆژە یاسایی بودجەی گشتی عێراق بۆ ساڵی دارایی (2021 ) بە نزیکەی (150) ملیار دۆلار دەخەمڵێنرێت و هەموو بودجەکە تەنها بۆ خەرجی بەگەڕ(النفقات التشغيلية) دەڕوات و هیچ بەشەبودجەیەک نامێنێتەوە بۆ وەبەرهێنان هەرچەندە لەناو بودجەکەشدا هەبێت.\nتا ئێستا ئەوەی کە هەیە ناوەند ڕێژەی لە (12.67%) ی بودجەی عێراقی بۆ هەرێم داناوە بەمەرجی پێدانی ڕۆژانە (250)هەزار بەرمیل و نیوەی داهاتی خاڵە سنورییەکان ڕادەستی ناوەند بکات، شایانی باسە تائێستا ڕێکەوتن ئیمزا نەکراوە و لەدواین پێشهاتدا ناوەند داوا دەکات دەستور بنەما بێت بۆ ڕێکەوتن.\nهەروەها قەیرانی قەرزەکانی عێراق یەکێکی ترە لەئاستەنگەکان کە ساڵانە بەهۆی سوودەکانیەوە زیاتر کەڵەکە دەبێت ولەئێستادا بەغداد (120)ملیار دۆلار قەرزی دەرەکی و ناوخۆیی لەسەر شانە و لەم بارودۆخە نالەبارەی ئابوری و دارایی عێراقدا حکومەت ناچار دەبێت کە قەرزی ناوخۆ و دەرەکی بکات بە بڕی(15)ترلیۆن دینار قەرزی ناوخۆ و بڕی(5)ملیار دۆلار قەرزی دەرەکی بەپێ ی یاسای قەرزکردن بەمەبەستی پێدانی مووچەوخەرجیەکانی حکومەت، بەڵام وا دەردەکەوێت دامەزراوە نێودەوڵەتیەکان ئامادە نین قەرز بدەن بە عێراق بۆ پێدانی مووچە هەر بۆیە موستەفا کازمی ڕێکاری تری گرتوەتەبەر بەمەبەستی دەستکەوتنی داهاتی زیاتر لەوانە نەهێشتنی دیاردەی فرەمووچەیی و دەست بەسەرداگرتنی خاڵەسنوریەکان و بڕینی مووچەی وەهمی و بن دیوار و زیادکردن و یەکخستنی باجی گومرگی و کەمکردنەوەی هاوردە و زیادکردنی بەرهەمهێنانی ناوخۆیی و ڕاکێشانی وەبەرهێنانی بیانی.\nئەگەری هەیە بەم ڕێکارانەی سەرۆک وەزیران تاڕادەیەک قورسایی کورتهێنانی بودجە لەسەر شانی دارایی حکومەت سووک بکات.


هیچ شوێنێكی عیراق بۆ سەربازانی ئەمریكا ئارام نابێت – لڤین پرێس\nهیچ شوێنێكی عیراق بۆ سەربازانی ئەمریكا ئارام نابێت\nقەیس خەزعەلی سەرۆكی میلیشیاكانی ” عەسائیبی ئەهلی حەق”، كە یەكێكە لە گروپە چەكدارەكانی نزیك لە ئێران، جارێكی دیكە هەڕەشەی توند لە سەربازانی ئەمریكا دەكات و رایگەیاندووە،” وا دیارە نیازیان نیە لە عیراق بچنە دەرەوە، بۆیە هیچ شوێنێكی ئارام بۆ ئەوان ناهێڵینەوە”.\nخەز عەلی لە وتەیەكیدا ئاماژەی بە گروپی بەرگری ئیسلامی كرد و وتیەتی” ئەو گروپە ژمارەیەكی تەواوی لە پیاوان و چەكی جۆری هەیە، كە دەتوانن بوونی ئەمریكا لە هەر شوێنێكی عیراق بكەنە ئامانج، بۆیە هیچ سەربازێكی ئەمریكی نامێنێت كە چەكی ئێمەی پێنەگات”.\nوتیشیەتی:” بڕیارەكە هێزەكانی ئەمریكا ناچار دەكات بچنە دەرەوە، بەتایبەت دوای ئەوەی بە ڕاشكاوی وتم ئەوان هیچ نیازێكیان نیە لە خاكی عیراق بچنە دەرەوە، ئەوە بڕیارێكی كۆتایی ئێمەیە، بریارەكە ئەوەیە نابێت هیچ بنكەیەكی سەربازی ئەمریكی یان سەربازێكی بیانی لە عیراق بمێنێتەوە”.\nدژە تیرۆری عێراق ئۆپراسیۆنی دەستگیرکردنی چەند سەرکردەیەکی داعشی ڕاگەیاند


سەرۆکی کۆمووناڵ پۆستەکەی بەجێدەهێڵێت - Radio Sweden Kurdish - رادیۆی سوید Radyoya Swêdê | Sveriges Radio\nسەرۆکی کۆمووناڵ پۆستەکەی بەجێدەهێڵێت\nبڵاو کرایه‌وه onsdag 20 januari 2016 kl 16.52\nسەرۆکی سەندیکایی کرێکارانی کۆمووناڵ ئانەلی نوردستروێن لە کۆنفرانسێکی ڕۆژنامەوانیدا کەمێک بەرلەئێستا بڕیاریدا کە لەگۆنگرێسی داهاتووی سەندیکاکەدا لەو ئەرکەی پێسپێدراوە دەست بکێشێتەوە.\nکەمێک بەرلەئێستا سەرۆکی سەندیکایی کرێکارانی کۆمووناڵ ئانەلی نوردستروێن ڕایگەیاند کە ئەوان پلانێکی چڕیان ئاماددە کردووە بۆ ئەوەی ڕێگە لەو هەڵانەی کە پێشووتر ڕوویاندا بگرن بەردەستی دەخەن.\nهەر لەم کۆنفرانسە ڕۆژنامەوانییەدا ئاماژەی بەوەکرد کە خۆی دەست لەوە ئەرکەی کە وەک سەرۆکی سەندیکاکە پێسپێردراوە لە مانگی پێنجدا لەکاتی کۆنگرێسی داهاتوودا دەکێشێتەوە. هاوکات ئاماژەی بەچەندین خاڵی چاکسازی کرد کە لەئەمڕۆوە دەیخەنە بواری جێبەجێکردنەوە.\nیەکێک لەو هەنگاوانە دەبێت بەخۆیاندا بچنەوە و ئەو هەڵانەی ڕوویان داوە دەستنیشانی بکەن و بەردەوامبن لە کۆنترۆڵکردن و پێداچوونەوەی ئەرکەکانی سەندیکاکە لەلایەن لیژنەی تایبەتەوە کە لەئێستاوە پێکدەهێنرێت.\nهاوکات ڕایگەیاند کە دەبێت گۆرانکاری بەسەر شێوازی کارکردنیاندا بهێن چونکە ئەوان لەو کولتورکۆنەی کارکردندا ماونەتەوە. هاوکات خەڵاتکردن و دیاری ناردن و بەکارهێنانی موڵکی سەندیکاکە دەبێت چاکسازی بەسەردا بهێنێت.\nهەروەها تیشکی خستە سەر کۆمپانیای بازرگانی لیران کە سەندیکاکە خاوەنداری دەکات و دەبێت ئەو کەمووڕیانەیانەی کە لەو کۆمپانیایەدا ڕوویانداوە لە ئەمڕۆوە چارسەر بکەن. ئەوەش ئەرکی ئەندامانی ئەنجوومەنی کۆمپانیاکەن.\nلەداهاتوودا ڕێگری لەو هەڵانەی کە لەبەکرێدانی خانوو، بەکارهێنانی مەیی لەکاتی ئاهەنگ و چالاکییەکاندا بەشی ئابووریی و بەڕێوەبەرانی ئابووریدا بهێنن.\nگەورەترین بڕیاری سەندیکای کرێکارانی کۆمووناڵ لەوە پێکدەهات کە بەهەموو شێوەیەک کولتووری کاردنیان گۆڕانکاری بەسەردا بێت و هەموو ئەو چاوپۆشیانەی لە بەرنامە و پەیرۆی سەندیکاکەدا هەبوون نابێت بمێنن و هەڵدەوشێنرێنەوە و بەرنامەو پەیڕەوی نوێ دەهێنە ئاراوە.\nهاوکات هەموو بەڕێوەبەرو بەرپرسانی سەندیکاکە دەبێت بەو بەرنامەو پەێرەوانەی کە دێنە ئاراوە هەنگابنێن. ئانەلی نوردستروێم لەکۆتایدا داوایی لێبوردنی لە ئەندامانی سەندیکاکە کرد و بەڵێنی چاکسازیدا. جێگەی باسە لەپاش ئاشکرابوونی ئەوەی کە سەندیکایی کرێکارانی کۆمووناڵ هەستاون بەگێڕانی ئاهەنگی شەوانەو خەرجیەکی زۆر بۆ ئەو ئاهەنگانە و بەکرێدانی خانووی بەوەزیری دەرەوەی سوید، ئەو سەندیکاییە ڕووبەڕووی ڕووی ڕەخنەی تووند بووە.\nجێگەی باسە لە ڕۆژی دووشەممەوە کە ڕۆژنامەی ئافتۆنبلادێت ئەو بابەتی ئاشکراکرد هەتاوەکو ئێستا ٩٦٠٠ ئەندامی ئەو سەندیکایە وازانیان لەسەندیکاکە هێناوە.


ھێڵی ٥٠٧: ھێڵی ٥٠٧:\nوەک دەزانین ئەو پڕۆگرامانەی لەسەر سیستەمی کارگێڕی ویندۆز کاردەکەن و وەشاندنیان بۆ لینوکس نییە. دەتوانین بەهۆی ڕێبەرێکەوە ئەو پڕۆگرامانە لەسەر لینوکسیش کارپێبکەین.\nئەویش پڕۆگرامی [http://www.winehq.org/ Wine]،بۆ دامەزراندنى بڕۆ بۆ تێرمیناڵ ئەمە بنوسە،\nوەک پێداچوونەوەی ١٢:٥٨، ٥ی ئەیلوولی ٢٠٠٩\nئەم پەڕەیە دواجار لە ١٢:٥٨ی ٥ی ئەیلوولی ٢٠٠٩ نوێ کراوەتەوە.


پزیشکان و پەرستارەکانی ڕێکخراوی پزیشکانی جیهان لە ژێر ناوی "هەفتەی کوردستان" کۆ بوونەوە\n10:08 - 3 رەزبەر 2718\nکوردستان میدیا: نوێنەری دەفتەری نوێنەرایەتی حیزبی دێموکرات لە فەرانسە لە کۆبوونەوەی ساڵانەی پزیشکانی جیهاندا بەشداری کرد.\nلە ڕۆژانی ٢٢ و ٢٣ی سێپتامبری سالی ٢٠١٨ زایینی بەشێکی بەرچاو لە پزیشک و پەرستارەکانی سەر بە ڕێکخراوی پزیشکانی جیهان کە لە ڕابردوودا هاوکاریان لەگەڵ حیزبی دێمۆکراتی کوردستانی ئێران هەبووە، وەکوو دابی هەمیشەیی خۆیان، لە نزیک شاری مارسێی لە باشووری فەرانسە لە ژێر ناوی "هەفتەی کوردستان" کۆبوونەوە.\nئەمساڵیش هەروەکوو ساڵانی پێشوو "خۆسرەو عەبدوڵڵاهی" بە نوێنەرایەتی لە حیزبی دێمۆکراتی کوردستانی ئێران لەم کۆبوونەوەیەدا بەشدار بوو.\nلە ڕۆژی یەکەمی کۆبوونەکەدا لە سەر داخوازیی دکتور "بێرنارد گرانژۆن" سەرۆکی پێشووی ڕێکخراوی پزیشکانی جیهان، نوێنەری حیزب لە فەرانسە، "خوسرەو عەبدوڵڵاهی" گووتارێکی لە سەر بارودۆخی ئێستای بزووتنەوەی ئازادیخوازیی گەلی کورد بەگشتی و بە تایبەت ڕۆژهەڵاتی کوردستان پێشکەش بە ئامادەبوانی کۆبوونەوەکە کرد.\nنوێنەری حیزب بەشێک لە قسەکانی تەرخان کردبوو بۆ مووشەکبارانی جینایەتکارانەی ڕێژێمی کۆماری ئیسلامیی ئێران بۆ سەر بنکەکانی حیزبی دێموکرات و هەروەها لە سێدارەدانی لاوانی بێ گوناهی کورد لەم دوایانەدا.\nڵە ڕۆژی دووهەمدا پاش گووتارێکی کورت لە لایەن دوکتور گرانژۆن و مەحکومکردنی مووشەکبارانی بنکەکانی حیزبی دێموکرات، هەر یەک لە پزیشک و پەرەستارەکانی بەشدار، بەشێک لە بیرەوەریەکانی خۆیان لە کاتی هاوکاری لەگەڵ حیزبی دێموکرات لە کوردستان گێرایەوە؛ بەتایبەتی ئەو بیرەوەریانەی کە پیشاندەری میوانداری و خوێنگەرمیی کوردەکان بوون.\nلە کۆتاییدا دکتور گرانژۆن وێڕای سپاس لە ئامادەبوونی نوێنەری حیزب، پشتیوانی خۆی و هاوڕێیانی لە حیزبی دێمۆکرات و جووڵانەوەی ئازدیخوازیی کورد لە ڕۆژهەڵاتی کوردستان ڕاگەیاند.


هاووڵاتییەکی کورد لە ناوچەی تەرگەوەڕ دەسبەسەر کرا\n13:43 - 19 رەشەمه 2718\nئاژانسی کوردپا: هاووڵاتییەکی کورد خەڵکی یەکێک لە گوندەکانی ناوچەی تەرگەوەڕی ورمێ، لە لایەن هێزە ئیتلاعاتییەکانەوە دەسبەسەر و بۆ لێپڕسینەوە ڕەوانەی زیندانی ناوەندی شاری ورمێ کرا.\nبەپێی ڕاپۆرتی گەیشتوو بە ئاژانسی هەواڵدەریی کوردپا، ڕۆژی پێنجشەممە ٩ی ڕەشەممە، هاووڵاتییەکی کورد بە ناوی \_"شاهین گەلەدار\_" خەڵکی گوندی \_"حەکی\_" سەر بە ناوچەی تەرگەوەڕی ورمێ، لە لایەن هێزە ئیتلاعاتییەکانەوە دەسبەسەر و بۆ گرتنگەی ئیدارەی ئیتلاعاتی شاری ورمێ ڕاگوێزرا.\nیەکێک لە نزیکانی ئەو هاووڵاتییە کوردە بە هەواڵنێری کوردپا، ڕایگەیاند: هێزە ئیتلاعاتییەکان بەبێ بەڵگەی یاسایی هێرشیان کردووتە سەر ماڵی ئەو هاووڵاتییە کوردە و ناوبراویان دەسبەسەر کردووە.\nئەو سەرچاوەیە دەڵێت: هێزە ئیتلاعاتییەکان لە هەوڵی دەسبەسەر کردنی چەند هاووڵاتییەکی دیکەی خەڵکی ئەو گوندەدا بوون، بەڵام لە دەسبەسەر کردنی هاووڵاتییان سەرکەوتوو نەبوون.\nشاهین گەلەداری، پاش لێپرسینەوەکەی بۆ زیندانی ناوەندی شاری ورمێ ڕاگوێزراوە و هێزە ئیتلاعاتییەکان هۆکاری دەسبەسەر کردنی ئەو هاووڵاتییەیان بە تۆمەتی \_"هاوکاری لەگەڵ یەکێک لە حیزبە کوردییەکان\_" زانیووە.


جان کێری: نیوه‌ی ڕێبه‌رانی داعش کوژراون\nجان کێری وه‌زیری ده‌ره‌وه‌ی ئه‌مه‌ریکا ده‌ڵێت عێراق و هاوبه‌شه نێوده‌وڵه‌تیـیه‌کانمان ده‌ستکه‌وتی گرنگیان به‌ده‌سـتهێناوه له شه‌ڕی دژی داعش و توانراوه به هه‌زاران چه‌کداری داعش بکوژرێن و نیوه‌ی ڕێبه‌رانیشی له‌ناوببرێن.\nوه‌زیری ده‌ره‌وه‌ی ئه‌مه‌ریکا له میانه‌ی کۆبوونه‌وه‌که‌ی ڕۆژی پـێـنجشه‌ممه له له‌نده‌نی پایته‌ختی به‌ریتانیا گوتی هێزه‌کانی عێراق توانیویانه به پاڵپشـتی نزیکه‌ی 2 هه‌زار هێرشی ئاسـمانی 700 کیلۆمه‌تر دووجا له‌و ناوچانه بگه‌ڕێنـنه‌وه ژێر ده‌سه‌ڵاتی خۆیان که له لایه‌ن داعشه‌وه داگیرکرابوون.\nجه‌ختی له‌وه‌ش کرد که وڵاتانی هاوپه‌یمان ده‌توانن کاری زیاتر بکه‌ن بۆ ڕاگرتنی گه‌یشتنی پاره و چه‌کداری بیانی بۆ داعش.\nجێی ئاماژه‌یه وه‌زیرانی ده‌ره‌وه‌ی 21 وڵاتی عه‌ره‌بی و هه‌روه‌ها تورکیا به‌شـداریـیان له کۆبوونه‌وه‌که‌دا کرد، حه‌یده‌ر عه‌بادی سه‌رۆک وه‌زیری عێراق سه‌رۆکایه‌تی شاندی عێراقی کرد.\nله کۆبوونه‌که‌دا تاووتوێی هه‌ڵمه‌ته له‌شـکریـیه‌که‌ی دژی داعش کرا و چۆنێتی کارکردن بۆ ڕاگرتنی کۆمه‌ک و یارمه‌تی بۆ داعش و له‌گه‌ڵ ئه‌وانه‌شدا باسی یارمه‌تیـیه مرۆیـیه‌کانیش کرا بۆ ئه‌و ناوچانه‌ی به‌هۆی ئه‌و شه‌ڕه‌وه زیانیان به‌رکه‌وتووه.


پێنتاگۆن: فڕۆکەی بێفڕۆکەوانی گۆستی ئەمەریکی بۆ ئۆکرانیا بۆ هێرشکردن دروست کراوە\nبارەگای وەزارەتی بەرگری ئەمەریکا، پێنتاگۆن\nوەزارەتی بەرگری ئەمەریکا پێنتاگۆن دەڵێت فڕۆکەی بێفڕۆکەوانی گۆستی ئەمەریکا کە لەمدواییانەدا ئاشکرا کراوە و بەشێکە لە یارمەتییە سەربازییەکانی ئەمەریکا بۆ ئۆکرانیا لەلایەن هێزی ئاسمانی ئەمەریکاوە بۆ هێرشکردنە سەر ئامانجەکان دروست کراوە و دوای یەک جار بەکارهێنانی لەناودەبرێن.\nئەمەریکا و هاوپەیمانەکانی یارمەتییە سەربازییەکانیان بۆ کیێڤ زیاد کرد، ئەوەش پێش ئەوەی ڕووسیا هێرشەکانی بۆ سەر ڕۆژهەڵاتی ئۆکرانیا ڕابگەیەنێت.\nهێزەکانی ئۆکرانیا لە ماوەی داگیرکارییەکەی ڕووسیادا چەکەکانی وڵاتانی ڕۆژئاوایان بەکارهێناوە، لەوانەش موشەکی جاڤیڵین و ستینگەر و فڕۆکە بێفڕۆکەوانەکانی وەکو بەیرەکتار تی بی 2 ی تورکیا و سویچبلەیدی دروستکراوی ئەمەریکی.\nڕۆژی پێنجشەممە کۆشکی سپی وتی زیاتر لە 21 فڕۆکەی بێفڕۆکەوانی فینیکس گۆستی تەکتیکی دەدرێت بە ئۆکرانیا، ئەوەش وەکو بەشێک لەو چەکانەی دەدرێن بەو وڵاتە.\nوەزارەتی بەرگری ئەمەریکا وتی فڕۆکەی بێفڕۆکەوانی گۆست گونجاوە بۆ شەڕی دواتری ئۆکرانیا لە هەرێمی دۆنباس.\nوتەبێژی وەزارەتی بەرگری ئەمەریکا جۆن کیربی وتی " بەشێوەیەک پەرەی پێدراوە کە ئامانجەکانی زۆر نزیکن لەوەی کە ئۆکرانییەکان لە ئێستادا لە دۆنباس دەیانەوێت."\nکیربی هیچ وردەکارییەکی نەدا لەسەر مەودا و تواناکانی فڕۆکە بێفڕۆکەوانەکە. بەڵام وتی بۆ هێرشکردن دروست کراوە.\nژمارەیەکی کەم لە سەربازانی ئۆکرانیا لە ئەمەریکا مەشقیان لەسەر چۆنێتی بەکارهێنانی فڕۆکەی بێفڕۆکەوانی سویچبلەید وەرگرتووە کە تەنها یەک جار بەکاردێت و دەفڕێتە ناو ئامانجەکەیەوە و لەگەڵ بەرکەوتندا دەتەقێتەوە.\nکیربی وتی مەشقکردن لەسەر گۆست هاوشێوەی مەشقکردن دەبێت لەسەر سویچبلەید. بەڵام ڕەتی کردەوە وردەکاری بدات لەسەر پلانی مەشقەکان یاخود ئاماژە بەوە بدات چەند سەربازی ئۆکرانی لەسەر فڕۆکە بێفڕۆکەوانە نوێییەکە مەشقییان پێدەدرێت.\nهێشتا فڕۆکەکان نەگەیشتوونەتە ئۆکرانیا.\nلە ماوەی ڕابردوودا ڕۆژی پێنجشەممە کیربی وتی فڕۆکە بێفڕۆکەوانەکە بۆ ئۆکرانیا دروست کراوە. بەڵام دواتر لە کۆنفرانسێکی ڕۆژنامەوانیدا ڕوونکردنەوەیدا و وتی پەرەپێدانی فڕۆکە بێفڕۆکەوانەکە پێش دەستپێکردنی داگیرکارییەکەی ڕووسیا دەستیپێکردووە.\nکیربی وتی " بەڵام بەردەوام دەبین لە پەرەپێدانی ئەو فڕۆکە بێفڕۆکەوانانەی کە ئۆکرانیا پێویستی پێیانە لە ڕۆژهەڵاتی وڵاتەکە."


به‌شێک له ژیانی پڕ به‌رهه‌می دوکتور قاسملوو – PDKI SWEDEN\nدوکتور قاسملوو رێبه‌رێکی خاوه‌ن ئه‌ندیشه‌ی تایبه‌ت، به‌ڵام یه‌کانگیر له‌گه‌ڵ بارودۆخی هه‌رێمه‌که‌ی بوو. سوسیالیزمی دێموکراتیک گرینگترین بیردۆزیی و په‌رتووکی “کوردستان و کورد” گرینگترین به‌رهه‌می رێبه‌ری گه‌لی کورد، دوکتور عه‌بدولڕه‌حمان قاسملووه.\nدوکتور قاسملوو له‌م پێوه‌ندییه له په‌رتووکی “چل ساڵ خه‌بات له پێناوی ئازادی” له لاپه‌ڕه‌ی 62 ــ 61دا پاش باس کردن سه‌باره‌ت به سه‌ردانی 30 که‌س له داژده‌داران و به‌رپرسانی خێڵه کورده‌کان بۆ “باکوو” له‌سه‌ر بانگهێشتی ده‌وڵه‌تی سۆڤیه‌ت، ده‌نووسێت:\n“هه‌رچه‌نده من ئه‌و کات ته‌مه‌نم یازنزه ساڵ بوو، به‌ڵام هه‌ر وه‌ک زۆربه‌ی منداڵانی ئه‌و کات سیاسه‌ت سرنجی راکێشام. باوکی من یه‌کێک له ئه‌ندامانی ئه‌و هه‌یئه‌ته بوو. له بیرمه کاتێک باوکم له باکوو گه‌ڕایه‌وه چه‌ند فه‌رده قه‌ند و تفه‌نگێکی تاپڕی له‌گه‌ڵ خۆی هێنابوو. وا دیار بوو که رووسیه‌کان قه‌ند و تفه‌نگیان وه‌کوو دیاری به تێكـڕای ئه‌ندامانی هه‌یئه‌ت دابوو. به‌تایبه‌ت قه‌ند بایه‌خی زۆر بوو. چونکه له‌و سه‌رده‌مه له ئێراندا گران بوو و ده‌ست نه‌ده‌که‌وت. ئه‌و کاره بۆ من زۆر سه‌رسوڕهێنه‌ر بوو. له بنه‌ماڵه‌ی ئێمه‌دا براکانم مامۆزاکانم که له من گه‌وره‌تر بوون، باسیان له‌وه ده‌کرد که باوکم هاوڕێ له‌گه‌ڵ چه‌ند که‌سی دیکه چۆته باکوو هه‌تا ماف و ئازادیی کورده‌کان وه‌ربگرن. هه‌ر بۆیه راشکاوانه له باوکمم پرسی؟ ئه‌دی مافی کوردان چی لێهات؟”.\nئاخاوتنه‌کانی دوکتور عه‌بدوڵـڕه‌حمان قاسملوو بووه هۆی گوشاری باڵوێزخانه‌ی ئێران له پاریس بۆ سه‌ر حکوومه‌تی ئه‌و وڵاته. هه‌ر بۆیه دوکتور عه‌بدوڵـڕه‌حمان قاسملوو به ناچار پاریسی به‌جێ هێشت و وه‌کوو یه‌که‌مین بوورسیه‌ی ئێرانیی “یه‌کیه‌تیی نێوده‌وڵه‌تیی خوێندکاران” چووه شاری پراگی پێته‌ختی وڵاتی چێکسلۆڤاکی.\nله‌و ماوه‌یه‌دا که‌له له فه‌ڕانسه بوو به هاوکاریی چه‌ند خوێندکارێکی دیکه‌ی کورد، “ئه‌نجومه‌نی خوێندکارانی کورد”یان له ئورووپا دامه‌زراند.\nله‌و ماوه‌یه‌دا که‌له “پراگ” خه‌ریکی خوێندن بوو له یه‌کیه‌تیی نێوده‌وڵه‌تیی خوێندکاران چالاکیی ده‌نواند. ساڵی 1330 به نوێنه‌رایه‌تیی خوێندکارانی ئێرانی له دووهه‌مین کۆنگره‌ی ئه‌و رێکخراوه له شاری پراگدا به‌شداریی کرد.\nساڵی 1341ی هه‌تاوی دوکتور عه‌بدوڵـڕه‌حمان قاسملوو له زانستگه‌ی پراگ پله‌ی دوکتۆرای رشته‌ی زانستی ئابووریی وه‌رگرت و هه‌تا ساڵی 1349 له‌و زانستگایه‌دا وانه‌کانی “ئابووریی سه‌رمایه و ئابووری سوسیالیستی و بیردۆزیی گه‌شه‌ی ئابووری”ی گوته‌وه.\nله‌م سه‌رده‌مه‌دا دوکتور عه‌بدوڵـڕه‌حمان قاسملوو چه‌ندین په‌رتووکی له پێوه‌ندی له‌گه‌ڵ کێشه‌ی ئابووری، کۆمه‌ڵایه‌تی و سیاسیی نووسیوه که ناسراوترینیان کۆپه‌ڕی “کوردستان و کورد”ه.


زۆرینەی حیزبەكانی باشوور و ڕۆژهەڵاتی كوردستان لە قەیراندا چەقیون – تۆڕی میدیایی خەڵک\n2019/06/04 - 1:30 PM\nوەك هەندێك دەڵێن ڕەوشی هەرێمی و نێونەتەوەیی بۆ گەلی كوردستان گونجاوە و دۆزی كورد بەرەوپێشچووە، بەڵام ئێستا كورد لە هەموو كاتدا زۆرتر لە ناكۆكیدایە و زۆرینەی حیزبە سەرەكییەكانی كوردستانیش لە قەیراندا چەقیون و خەریكە لە ئەنجامی قوڵبوونەوەی ناكۆكییەكانیاندا دەست دەدەنەوە چەك بۆ شەڕی براكووژی.\nلە ئێستادا چاوەكان لەسەر فشارەكانی ئەمریكان بۆ سەر ئێران و ئەگەری هەڵگیرسانی جەنگ لە دژی ئێران، ئەمەش ڕەنگە ببێتە دەرفەتێك بۆ ڕۆژهەڵاتی كوردستان هاوشێوەی باشوور و ڕۆژئاوای كوردستان، بەڵام لەمكاتەدا ناكۆكی حیزبەكانی ڕۆژهەڵاتی كوردستان چ لەنێوخۆیان و چ لەگەڵ یەكدی گەیشتووەتەوە لێواری دەستپێكردنەوەی شەڕی براكوژی.\nهەردوو حیزبی دیموكراتی كوردستانی ئێران و حیزبی دیموكراتی كوردستان تاكو ئێستا نەیانتوانیوە ناكۆكییەكانیان وەلاوە بنێن و بچنەوە سەر بنەڕەتەكەی خۆیان.\nكۆمەڵەش بۆ چەند حزبێك دابەشبووە و هەفتەی ڕابردوو شەڕ لەنێوان كۆمەڵەی شۆڕشگێڕ و زەحمەتكێشاندا هەڵگیرسا، شەڕێك كە لەنێوان دوو حیزبی كەمپنشین لە چوارچێوەیەكی جوگرافی بچووكدا ڕووی داوە.\nلە ڕۆژی هەینی ڕابردوودا هێزەكانی پێشمەرگەی دێموكرات لەگەڵ پێشمەرگەكانی سازمانی خەبات لە تێكهەڵچوون نزیكبوونەوە و ناكۆكی لە نێوانیاندا دروستبووە.\nلەلایەكی دیكەوە زۆرینەی حیزبەكانی ڕۆژهەڵاتی كوردستان لەگەڵ پارتی ژیانی ئازادی كوردستان پژاك ناكۆكن، ئەوان پێیانوایە پژاك درێژكراوەی پەكەكەیە، نابێت لە ڕۆژهەڵات شوێن و پێگەی هەبێت، جێی ئەو باكووری كوردستانە.\nحیزبەكانی باشووری كوردستان بەتایبەت دوو حیزبی دەسەڵاتدار لە دوای كۆتاییهاتنی شەڕی نێوخۆیی نێوانیان لەساڵانی نەوەدەكانی سەدەی ڕابردوودا هیچ كات بە هێندەی ئێستا ناكۆك نەبوون.\nپارتی دیموكراتی كوردستان و یەكێتی نیشتمانی كوردستان لە زۆر بابەتدا ناكۆكن، هەرچی پارتییە خۆی بە خاوەن بڕیارو حیزبی یەكەم و حاكمی باشوور دەزانێت، بەڵام یەكێتی وێڕای دابەزینی ژمارەی كورسییەكانی لە هەڵبژاردنەكانی ڕابردوودا، هێشتا خۆی بەهاوشانی ڕكابەرەكە دەزانێت و قایل نابێت بە ژمارەی كورسی پێوانەی بۆ بكرێت، بۆیە تادێت ناكۆكییەكانی ئەم دوو لایەنە زۆرتر دەبێت و چارەنووسی باشوورییش بە ئایندەیەكی نادیار دەسپێرێت، بەتایبەت كە هەڕەشەكانی گەڕاندنەوەی دووئیدارەیی تادێت بە ئاشكراتر دەكرێن.\nئەمە وێڕای ئەوەی پارتی و یەكێتی هەر یەكێكیان بە دەست كێشەی باڵباڵێن و ململانێی نێوخۆییەوە لەسەر جومگەكانی دەسەڵات و بەرژەوەندییە ئابوورییەكان دەناڵێنن.\nهەرچی حیزبەكانی دیكەشن وەك بزووتنەوەی گۆڕان و كۆمەڵی ئیسلامی و یەكگرتووی ئیسلامی بە دەست كێشەی نێوخۆیی و داكشانی ئاستی جەماوەرییانەوە دەناڵێنن و بەرەو پووكانەوە دەچن.\nحیزبە نوێیەكانی وەك هاوپەیمانی نیشتمانی لە دوای كشانەوەی بەرهەم ساڵح كەسی یەكەمی حیزبەكە، ڕووی لە پاشەكشە كردووە و بێكاریگەر بووە، نەوەی نوێش بەدەست كێشەی نێوخۆییەوە دەناڵێنێت.\nكارناسانی سیاسی لەو بڕوایەدان سیستمی تەقلیدی حیزبایەتی لە كوردستان كە زۆرینەی حیزبەكان پەیڕەوی لێدەكەن، بووە بەهۆی ئەوەی بەردەوام حیزبەكان لە قەیراندا بچەقن، چ لەنێوخۆیاندا یان لەگەڵ ڕكابەرەكانیاندا.\nئاماژە بەوەش دەكەن، لە نێو حیزبەكاندا سیستمی كاركردن لە بەرژەوەندی سەركردە و بنەماڵە دەستڕۆیشتووەكانە، جومگەكانی دەسەڵات و حیزب و داراییان لە نێو چنگدایە، بەمهۆیەوە حیزب بووە بە سەرچاوەی داهات و خۆدەوڵەمەندكردن و هەژموونخوازی بۆ سەركردە و بنەماڵەكانیان و كۆكردنەوەی خەڵك و هێزی چەكدار لەدەوروبەریان و درێژەدان بە مانەوەی خۆیان بۆ كاتێكی نادیار.\nڕوونیشیدەكەنەوە ئەمەش پێچەوانەی كاری حیزبایەتییە كە بەتایبەت لە سیستمە دیموكراتەكاندا كە حیزبەكان دەبنە ئامڕاز بۆ گەیشتن بە ئامانجە دیاریكراوەكان لە ڕێگەی ڕكابەریەكی تەندروست دوور لە توندوتیژی و پانخوازی و قۆرخكاری بۆ هەندێك سەركردە و بنەماڵەكان.\nهەر ئەمەش سەرچاوەی سەرەكی كێشە نێوخۆییەكانی حیزبەكان لەلایەك و نەگونجان لەگەڵ یەكدیدا، كە دواجار لەتبوون لە حیزبەكاندا ڕوو دەدات.\nزۆرینەی حیزبە كوردستانییەكان لە قۆناغەكانی ڕابردوودا چەندین جار لەتبوون تێیاندا ڕووی داوە و هەرحیزبە و لە هەناوی حیزبی پێشخۆی لەدایكبووە.\nنمونەش یەكێتی نیشتمانی كوردستان لە هەناوی پارتی دیموكراتی كوردستانەوە هاتووە و بزووتنەوەی گۆڕان و حیزبی سۆسیالیست و هاوپەیمانی لە هەناوی یەكێتییەوە هاتوون، نەوەی نوێ لە هەناوی گۆڕانەوە هاتووە و حیزبی زەحمەتكێشان لە هەناوی سۆسیالیستەوە هاتووە.\nباشترین كارێك كە بكرێت بەلای كارناسانەوە، ئەوەیە كە سیستمی كاری حیزبایەتی لە كوردستان بگۆڕدرێت، بەتایبەت دوورخستنەوەی بەرژەوەندی دارایی و ماڵی و هێزی چەكدار، كە ئەمانە بوونە بەڵا بۆ حیزبەكان.


هەڵسوکەوتی دەوڵەتی تورکیا بەرانبەر کوردەکان نالەبارە - Mehr News Agency\nAP ١٣٩٩ Mehr ٨ ١٣:٢٣\nNews Code 34230\nلێبوردنی نێودەوڵەتی هۆشداریی دا:\nهەڵسوکەوتی دەوڵەتی تورکیا بەرانبەر کوردەکان نالەبارە\nلێبوردنی نێودەوڵەتی داوای لە تورکیا کرد وێڕای لەبەرچاو گرتنی ڕێککەوتنە نێودەوڵەتییەکان لە بواری ئەشکەنجە نەکردن، بنەماکانی دادوەری لە بەرەوڕوو بوونەوەی ناڕازیان و کەسایەتییە سیاسییە کوردەکان لە ئەو وڵاتە بپارێزێت.\nبە ڕاپۆرتی ئاژانسی هەواڵی مێهر، ڕێکخراوی لێبوردنی نێودەوڵەتی نیسبەت بە هەندێک هەوڵی ڕێکخراوە ئەمنی و دادوەرییەکانی تورکیا لە دژی کوردەکان، لەوانە خستنە خوارەوەی دوو هاووڵاتی کورد لە کۆپتەر و ژەهر خۆر کردنی سیاسەتوانە کوردەکان لە گرتووەخانە نیگەرانی دەربڕی.\nمیلنا بویوم، لە بەرپرسانی ئەو ڕێکخراوە لە کاروباری تورکیا بە ڕۆژنامەی ئینگلیزی زمانی عەرەب نیوز وتوویە ئەبێ لێکۆڵینەوەی سەربەخۆ لەسەر خراپ هەڵسوکەوت کردن لەگەڵ دەستگیر کراوە کوردەکان و پرسی ئەشکەنجەی چالاکای کورد ئەنجام بدرێت.\nعەلی کنان ئوغڵۆ نوێنەری هەدەپە لە پەرلەمانی تورکیا کە بە بۆنەی بەشداری لە خۆپیشاندانی کۆبانێ دەستگیر کراوە، جەختی کردووە کە مافی مرۆڤ سەبارەت بە کوردەکان لەبەرچاو ناگیردرێت و ئەگەری هەیە سەرکوت کردنی کوردەکان لە تورکیا توندتریش ببێتەوە.


حکومەتى هەرێم Archives - هيوای کۆرد\nHome حکومەتى هەرێم\non: ته‌مموز 11, 2020 In: کوردستانی, هەواڵ\nسکرتێری ئەنجوومەنی وەزیرانی هەرێمی کوردستان ڕایگەیاند، هەر بڕیارێک لە ئەنجوومەنی وەزیران بدرێت، بۆ کۆی دەنگی هەموو فراکسیۆنە بەشدارەکانی ناو حکومەت دەدرێت و لەماوەی 33 کۆبوونەوەی ڕابردوودا،...\tRead more\nشاندێکی حکومەتى هەرێم سەردانی بەغداد دەکات\nبڕیارە ئەم هەفتەیە شاندێکی حکومەتى هەرێم سەردانی بەغداد بکات. لەکۆتا کۆبوونەوەی ئەنجومەنی وەزیرانی هەرێمدا دانوستانەکان لەگەڵ حکومەتی فیدراڵی تاوتوێکرا و بڕیاردرا شاندێکی حکومەتى هەرێم سەردا...\tRead more\nپاش جەژن شاندیکی حکومەتى هەرێم سەردانی بەغداد دەکات\non: ئایار 21, 2020 In: عێراق, کوردستانی, هەواڵ\nبڕیارە پاش جەژن شاندیکی حکومەتى هەرێم سەردانی بەغداد بکات. شاندێکی حکومەتى هەرێمی کوردستان بڕیارە لەپاش جەژن بچێتە بەغداد و لەگەڵ بەرپرسانی حکومەتى عیراق کۆببێتەوە. ئامانج لەم سەردانە گفتوگۆ...\tRead more\nسەرۆکی حکومەتى هەرێم پیرۆزبایی له مستەفا کازمی دەکات\nسەرۆکی حکومەتى هەرێم بەمەبەستی پیرۆزبایی دەستبەکاربوون، پەیوەندی بەمستەفا کازمی کرد و هیوای خواست لەداهاتوودا پێکەوە کاربکەن. مەسرور بارزانی، سەرۆکی حکومەتی هەرێمی کوردستان ڕایگەیاند، ئەمڕۆ...\tRead more\nئەمڕۆ پەرلەمان و حکومەتى هەرێم کۆدەبنەوە\nبڕیارە ئەمڕۆ پەرلەمان و حكومەتی هه‌رێم بۆ گفتوگۆکردن لەبارەی راگرتنی شایستە داراییەکانی فه‌رمانبه‌رانی هەرێم لەلایەن بەغداوە کۆببنەوە. مونا قەهوەچی سکرتێری پەرلەمانی كوردستان بەمیدیاکانی پا...\tRead more\nئەمڕۆ مووچەى وەزارەتى پێشمەرگە و وەزارەتى دارایى و ئابورى دابەش دەکرێت\non: ئازار 19, 2020 In: کوردستانی, هەواڵ\nبڕیارە ئەمڕۆ مووچەى مانگى 12ى ساڵى ڕابردووى وەزارەتى پێشمەرگە و وەزارەتى دارایى و ئابورى دابەش بکرێت. بەپێى خشتەیەک کە پێشتر لە وەزارەتى دارایى و ئابورییەوە بڵاوکراوەتەوە، ئەمڕۆ پێنج شەممە م...\tRead more\nهەدەپە: حکومەتی ئاکەپە ناوە ناوە هێرش دەکاتە سەر کەمپی مەخمور\non: شوبات 04, 2020 In: کوردستانی, هەواڵ\nدەستەى بەڕێوەبەریى ناوەندی پارتی دیموکراتی گەلان (هەدەپە) لەبارەى هێرشی داعش بۆ سەر کامپی مەخمور رایگەیاند، هێرشەکەى داعش نیشانەى ئەوەیە، کە هەڕەشەى داعش سەرلەنوێ دەستیپێکردوەتەوە، دەشڵێت، ح...\tRead more\nمەحمود عوسمان: هەر نەتەوەیەک پشت بەئەمریکا ببەستێت زیانمەند دەبێت\non: ئه‌یلول 27, 2019 In: کوردستانی, هەواڵ\nمەحمود عوسمان، کەسایەتی سیاسى ناسراوى کورد، رایگەیاند :”کۆمەڵگەى نێودەوڵەتى لەسەرووى هەمووشیانەوە ئەمریکا یەکیانگرت و پشتیان کردە کورد و دانیان بە ڕیفراندۆمەکەى ساڵى 2017 نەنا و ڕەتیانکردەوە...\tRead more\nلقى بانکەکانى ئێران لە عێراق و هەرێم دەکرێنەوە\non: ئه‌یلول 24, 2019 In: عێراق, کوردستانی, هەواڵ\nکۆماری ئیسلامی ئێران دەیەوێت بۆ کەمکردنەوەی کاریگەری ئەو ئابڵوقانەی لەسەریەتی ژمارەیەک بانکی کشتوکاڵی لە هەرێمی کوردستان و عێراق بکاتەوە و هەروەها پەیوەندییە کشتوکاڵییەکانیشی بەهێزتر بکات. م...\tRead more


(ڤیدیۆ) شیفێڵد و ئێڤەرتۆن، مانچستەر سیتیان گەڕاندەوە لوتکەی پریمەرلیگ | Esta Media Network\nArchives مانگێک دیاری بکه ئازار 2021 شوبات 2021 كانونی دووه‌م 2021 كانونی یه‌كه‌م 2020 تشرینی دووه‌م 2020 تشرینی یه‌كه‌م 2020 ئه‌یلول 2020 ئاب 2020 ته‌مموز 2020 حوزه‌یران 2020 ئایار 2020 ئازار 2020 شوبات 2020 كانونی دووه‌م 2020 كانونی یه‌كه‌م 2019 تشرینی دووه‌م 2019 تشرینی یه‌كه‌م 2019\n(ڤیدیۆ) لە کۆتا ساتەکاندا ڤینیسیۆز ڕیاڵ مەدریدی لە دۆڕاندن ڕزگارکرد\nداوا دەكرێت بایدن هەوڵی ڕاگرتنی ئەردۆغان بدات\n“یاسای كچان و ژنانی ئێزدیی ڕزگاربووی دەستی داعش” پەسەند كرا\n(ڤیدیۆ) شیفێڵد و ئێڤەرتۆن، مانچستەر سیتیان گەڕاندەوە لوتکەی پریمەرلیگ\nدۆڕاندنی مانچستەر یونایتد، لوتکەی پریمەرلیگی بەخشییە مانچستەر سیتی\nئەمشەو، چوارشەممە یانەی مانچستەر یونایتد یاری هەفتەی 20ی پریمەرلیگی بەرانبەر شیفێڵد یونایتد ئەنجامدا و دۆڕاندنێکی چاوەڕواننەکراوی تۆمارکرد.\nمان یونایتد لە ئۆڵترافۆرد ستادیەم میوانداری شیفێڵد یونایتدی کرد و یاری نێوانیان بە ئەنجامی دوو گۆڵ بەرانبەر گۆڵێک لە بەرژەوەندی یانەی میوان کۆتاییهات.\nگۆڵەکانی “ڕێد دێڤلز” لە خولەکی 64 لەلایەن هاری ماگوایەر، دوو گۆڵەکەی شیفێڵد لە خولەکەکانی 23 و 74 لەلایەن کین بریان و ئۆلیڤەر بورکیەوە تۆمارکران.\nلەلایەکی دیکەوە یانەی ئێڤەرتۆن لە گودیسۆن پارک میوانداری لیستەر سیتی کرد و ئەم یارییەش بە ئەنجامی یەکسانبوون (1-1) کۆتاییهات.\nگۆڵەکەی لیستەر لە خولەکی 67 لەلایەن یوری تیلیمانس و گۆڵەکەی ماگپایس لە خولەکی 30 لەلایەن جەیمس ڕۆدریگێزەوە تۆمارکران\nبەپێی ئەنجامە تۆمارکراوەکان، مان یونایتد لە سنوری 40 خاڵ و لە پلەی دووەمدا خۆی گرتەوە، یانەی لیستەر سیتیش بە 39 خاڵەوە بۆ پلەی سێیەم دابەزی و یانەی مانچستەر سیتی بە 41 خاڵەوە بۆ لوتکەی خولی نایابی ئینگلیزی هەڵکشا.\n(ڤیدیۆ) بەرشلۆنە لە مەدریدەوە گەیشتە چارەکی کۆتایی کۆپا\nئەمریكا پەیامێكی ڕوونی ئاڕاستەی ئێران كرد\n(ڤیدیۆ) لە کۆتا ساتەکاندا ڤینیسیۆز ڕیاڵ مەدریدی لە دۆڕاندن ڕزگارکرد 02/03/2021\nداوا دەكرێت بایدن هەوڵی ڕاگرتنی ئەردۆغان بدات 01/03/2021\n“یاسای كچان و ژنانی ئێزدیی ڕزگاربووی دەستی داعش” پەسەند كرا 01/03/2021\nپشكی هەرێم لە بودجەی گشتیی عێراق لە خاڵی سەرەتادایە 01/03/2021\nتەندروستیی عێراق پێشنیازی كەرەنتینی سەرتاسەری دەكات 01/03/2021\nهالاند: ئەم حەوت هێرشبەرە لە من باشترن\nهێرشبەری نەرویجی یانەی بوروسیا دۆرتمۆند، ئێرلینگ هالاند هەنگاودەنێت بۆ بوون بە باشترین هێرشبەری جیهان، سەرەڕای ئەوەش هێشتا پێی…\nلاپۆرتا: پاریس بە ئاشکرا خواستی لەسەر مێسی نیشانداوە و بێڕێزی بە بەرشلۆنە دەکات\nخوان لاپۆرتا، پارێزەری کەتەلۆنی و سەرۆکی پێشووی یانەی بەرشلۆنە جارێکی دیکە خۆی بۆ پۆستی سەرۆکایەتی یانە کەتەلۆنیەکە کاندیدکردووەتەوە.…\nیاریزانانی تێنسی سەرزەوی لە زیندانی ئاڵتونیی ئوسترالیا ڕزگاریان بوو\nدوای دوو هەفتە کەرەنتینکردنی ئەستێرەکانی تێنسی سەرزەوی لە ژوورەکانیان لە هۆتێلێکی تایبەت، ئەمڕۆ پێنجشەممە کۆتایی بە وادەکە دەهێنن…\nکێشەی گەورە هەیە.. زێدان دوای شکستەکەی قادیش بڕیارێکی گرنگیداوە\nدوای دۆڕاندنی چاوەڕواننەکراوی یانەی ڕیاڵ مەدرید بەرانبەر قادیش، زینەدین زێدانی ڕاهێنەری فەرەنسی داوای کۆبوونەوەی بەپەلە و درێژخایەنی لە…


“سوپای پاساداران بۆ حەشدی شەعبی: وریای كودەتای سەربازی ئەمریكا بن عێراق” – Standard Kurd\nلەلایەن ستاندار Posted on ئازار 22, 2020 ئازار 22, 2020 1940 جار بینراوە 0 سەرنج\nبەگوێرەی ئەو زانیاریانەی كە ئاژانسی (جەریدەی كوێتی) ئەمرۆ یەكشەممە بڵاوی كردۆتەوە، فەیلەقی قودسی سەر بە سوپای پاسدارانی ئیران هۆشیداری داوە بە هێزە نزیكەكانی خۆی لە عێراق بەتایبەت حەشدی شەعبی لەبارەی ئەگەری روودانی كودەتای سەربازی.\nبەگوێرەی رۆژنامەكە فەیلەقی قودس داوای كردووە هێزی لایەنە شیعیەكان لە ئامادەباشی دابن، ئاماژەی بەوەش كردووە ئەمریكا سەرقاڵ بوونی ئێرانی بە بڵاوبونەوەی كۆرۆنا قۆستۆتەوە و دەیەوێ لە رێی كودەتای سەربازی هەموو بەربەستەكانی بەردەمی بۆ دانانی سەرۆك وەزیرانی نوێی عێراق لاببات.\nئاماژە بۆ ئەوەش كراوە كە ئەمریكا لەسەر ئەو بابەتە قسەی لەگەل لایەنی كوردی و سوننی و لایەنە شیعیە نزیكەكان لە خۆی كردووە.\nبڵاوکراوەی پێشووتەندروستی جیهانی: مەترسی هەیە لە چوار دەوڵەت هەمان سیناریۆی ئیتالیا دووبارە ببێتەوە\nبڵاوکراوەی نوێتربەرپرسێكی پێشووی حكومەت زانیاری لەبارەی نەگەرانەوەی تەواوی داهاتی خاڵە سنورییەكان ئاشكرادەكات\nPosted on حوزه‌یران 19, 2020 0 699\nPosted on حوزه‌یران 24, 2020 حوزه‌یران 24, 2020 0 1354\nPosted on حوزه‌یران 30, 2020 0 256\nPosted on ته‌مموز 3, 2020 0 444\nدواین هەڵوێستی حكومەتی عێراق لەبارەی گفتوگۆكان لەگەل هەرێم\nPosted on ته‌مموز 8, 2020 0 692


"رووداو" و "نوكتەكانی ژیژەك" دوو كتێبی فه‌لسه‌فین و سه‌رساممان دەکەن!\nسڵاڤۆی ژیژه‌ك یه‌كێكه له فه‌یله‌سوفه پڕكار و ناسراوه‌كانی دنیای فه‌لسه‌فه، به‌م دواییانه چه‌ند كتێبێكی ناوازه و پڕده‌نگه ده‌نگی چاپ و بڵاو كرده‌وه.\nكتێبی یه‌كه‌می ژیژه‌ك به‌ناوی رووداوه كه له لایه‌ن بڵاوكراوه‌ی په‌نگوین وه‌ك كتێبێكی گیرفانی چاپ و بڵاوی كردۆته‌وه، ئه‌ویش له ژێر زنجیره كتێبێكدا كه هه‌ر كتێبێ له لایه‌ن فه‌یله‌سوفێكه‌وه ده‌نوسرێت، ژیژه‌كیش كتێبی رووداوی نووسیوه و له شه‌ش به‌ش پێك دێت. لای ئه‌و ناشێ هیچ رێیه‌ك بدۆزرێته‌وه تاوه‌كو به‌سه‌ر پێناسه‌ی رووداو زاڵ نه‌بین. بۆیه ده‌بێ ریسك بكه‌ین و سواری شه‌مه‌نده‌فه‌ر بین و گه‌شته‌كه‌مان به پێناسه‌یه‌كی گریمانه‌یی ده‌ست پێ بكه‌ین. هه‌ر به‌م هۆیه‌یه ئه‌و له شه‌ش وێستگه پێناسه‌ی رووداو ده‌كات. به بڕوای ئه‌و، رووداو، ئه‌و واقیعه‌یه كه ره‌وتی ژیانی رۆژانه له‌به‌ریه‌ك هه‌ڵده‌وشێنێته‌وه. كتێبه‌كه 224 لاپه‌ره‌ی بچووكه و ده‌زگای چاپی په‌نگوین بڵاویكردۆته‌وه.\nكتێبه‌كه‌ی تر كه خراوه‌ته بازاڕه‌وه، نوكته‌كانی ژیژه‌كه. یه‌كێك له تایبه‌تمه‌ندییه‌كانی ژیژه‌ك، نوكته و نوكته‌بازییه كه له هه‌موو وتار و گفتوگۆكانییدا خوێنه‌ر له نوكته‌ر بێبه‌ش ناكات. ئه‌و له زۆربه‌ی به‌رهه‌مه‌كانی په‌لاماری وشه و چه‌مكسازی وا ئه‌دات كه زۆر ئه‌سته‌مه به یه‌كجار خوێندنه‌وه لێی تێبگه‌یت، ئه‌م به‌رفراوانی و قووڵ نووسینه له هه‌موو به‌رهه‌مه‌كانی ده‌بینرێت و هه‌ر یه‌ك له‌و كتێبانه هێنده نوكته‌یان تیایه كه ئه‌شێ له كتێبێكدا كۆ بكرێنه‌وه.\nكتێبی نوكته‌كانی ژیژه‌ك به ناونیشانی لاوه‌كی ئایا ئه‌مه‌ت له‌باره‌ی هێگڵ و نیگه‌یشن بیستووه؟ له پاشكۆی كتێبه‌كه‌دا هاتووه: ژیژه‌ك له كاتێكدا له‌باره‌ی شتێك له جیهانی واقیعی بیر ده‌كاته‌وه، هه‌ر له‌خۆوه له‌وه تێده‌گه‌یت كه هه‌مان بونیادی به‌رایی وه‌ك ره‌وشێكی پووچی و بێمانا له‌و نوكته‌یه‌ی بیستووته، هه‌یه. ژیژه‌ك له پێشه‌كیی كتێبه‌كه‌دا نووسیویه‌تی یه‌كه‌مین نوكته خوا به مرۆڤی گووتوه. به گه‌رانه‌وه بۆ ئیزاك ئاسیمۆف نووسه‌ری ئینگلیزی خه‌یاڵی، ده‌نووسێت بۆ گه‌شه‌دان به‌م گریمانه‌یه كه خوا مرۆڤی له مه‌یمونه‌كانه‌وه درووستكردووه، ئه‌مه دایكی نوكته‌كانه، وێڕای ئاماژه‌ی ئه‌و به میوه‌ی دره‌ختی مه‌عریفه مه‌خۆ. به دیدی ژیژه‌ك، یه‌كه‌مین به‌ربه‌ست، نوكته‌یه‌ك بووه. ژیژه‌كیش به هۆی بواره پسپۆرییه‌كه‌ی له ده‌روونشیكارییدا ئاماژه به فرۆید ده‌كات كه پێیوابوو نوكته هه‌میشه ده‌رباره‌ی سێكس، نه‌ژادپه‌رستی و دژه‌ژنی بووه. ماوه‌ته‌وه بڵێین، كتێبه‌كه‌ی ژیژه‌ك له‌لایه‌ن ده‌زگای چاپی ئێم ئای تی به‌شێوه‌ی گیرفانی له 168 لاپه‌ره به چاپی گه‌یاندووه.


ئیسرائیل دەستی بەسەر سەرجەم خزمەتگوزارییەكانی ئینتەرنێتدا گرتووە – basknet.org\nئیسرائیل دەستی بەسەر سەرجەم خزمەتگوزارییەكانی ئینتەرنێتدا گرتووە\nئینتەرنێت، بەشێوەیەكی تایبەتی ڕۆڵی گرنگی بینیوە لە كرانەوەی جیهان و خزمەتگوزاری تەواوی كۆمپانیاكانی بازرگانی و ڕاگەیاندن و بووەتە سپۆنسەری خزمەتگوزاریەكانیتری دونیا و هەموو وڵاتان و حكومەتەكانیش وەك سەرچاوەیەكی گرنگی پەیوەندی و خزمەتگوزاری ناچاری بەكارهێنانی بوون، بەڵام سەیر لەوەدایە بەكارهێنەرانی ئینتەرنێت تاكوئێستاش بە داتایەكی ورد نازانن ئەم وەبەرهێنەرو خزمەتگوزاریانە لە كوێوە هاتوون؟ دەچنەوە خزمەتی كێ، بۆچی؟ ئایا ئەو خزمەتگوزاریانەی پێماندەبەخشن لەگەڵ رۆشنبیری و بیروباوەڕ و كلتور و هزری ئیمە و مرۆڤایەتی دەگونجێت؟\nئەم بابەتە زۆر هەڵدەگرێت و زۆریش ئاڵۆزە، بەڵام بە ناساندنی كۆمپانیاكان و وردبوونەوە لە پرۆژەكانی سەهیۆنیەتی جیهانی هەرزوو پلانەكان ئاشكرادەبن، لەگەڵ ئەوەی بەوردی و نەرمیش داڕێژراون، دواتر ڕاستەوخۆ سود-قازانج- لە گیرفانی سەرمایەدارانی سەهیۆنی و پرۆژەكانیان دەبینرێتەوەو جێ پەنجەی ئیسرائیلی پێوەدیارە بەنمونە گەر ئەم كۆمپانیایانە وەربگرین ..\n1.كۆمپانیای پایۆنێر payoneer، ئەم كۆمپانیایە لە بواری (دفع) پێدانی ئەلكترۆنی ناودارە، كارەكانی بریتین پێدانی –بیتاقە- كارتی ئیئتیمان بۆ بەكاربەرانی ئەو لایەنانەی لە تەواوی جیهان لەم جۆرەكارتانە بەكاردێنن بە تایبەتی جیهانی عەرەبی و ئیسلامی و لە هەموو شوێنێكی جیهان دەتوانن پارەكانیان بەكاربهێنن بەهۆی ئامێر یان ماكینەیەكی ئالی.\nئەوەی جێگەی تێڕامانە سەرۆكی جێبەجێكاری ئەم بانكە (پایۆنێر)ە جولەكەیەكی بەڕەگەز ئیسرائیلی یەو لە هەمانكاتیشدا ئەفسەری سوپایە.\n2.كۆمپانیای ڤایبەر، یەكێكە لە كۆمپانیاكانی پەیوەندی وەك سكایپ دامەزرێنەرەكەی (تالمۆن ماركۆ)ی ئەمریكیە و ئێستا بازاڕێكی گەورەی دونیای تەنییوە بەتایبەتیش جیهانی عەرەبی ئیسلامی و زۆرێك لە وڵاتانی كەنداو لە زۆرترین كارەكانیان پشتی پێدەبەستن لەسەر ئاستی تاكیش كاری زۆری پێوەدەكرێت ڕاپۆرتەكانی ساڵی 2016 ی ئاراجیك لە پێناسەی ئەم كۆمپانیایەدا ڤایبەر بە (سیخوڕی مۆبایلە زیرەكەكان) ناودەبات، لە ئێستاشدا ڤایبەر فرۆشراوە بە كۆمپانیایەكی یابانی بەبری(900) ملیۆن دۆلار.\n3.پێگەی ڤایڤەر، ئەم پێگەیە بۆ كاری ئازادە لە ڕێگەی ئینتەرنێت خزمەتگوزاری و كارئاسانی پێشكەشی بەكار هێنەرانی دەكات لە ڕێگەی ئینتەرنێتەوە دەگات بە مشتەری و كڕیارانی.. ئەم پێگەیە لە لایەن دوو گەنجەوە دامەزرێنراوە بەناوەكانی (میكا كۆفمان و چای وێنجەر) كە هەردووكیان شانازی بە ئیسرائیلی و جولەكەبوونی خۆیانەوەدەكەن.\n4.كۆمپانیای بابیلۆن babylon- بۆ وەرگێڕان- (ترجمە). ئەم پێگەیە زۆرترین سەردانیكەرو بازاڕكردن (التسوق)ی هەیە لە جیهان بە تایبەتی لە وڵاتانی عەرەبی وەك: میسر، سعودی، ئیمارات، جەزائیر، سودان. لەو سەد پێگەیە هەژماردەكرێن كە زۆرترین سەردانیكاری هەیە.\nبابیلۆن، پڕۆگرامێكە بۆ كاری وەرگێران بەكاردێت، لە پێكهاتەی ئەو پرۆگرامەدا (قاموس) هەیەو ڕاستەوخۆ لە ئیسرائیلەوە پرۆگرامكراوەو كۆمپانیاكەی لە بۆرسەی-تەلئەبیب-ە و كۆمپانیایەكی ئیسرائیلییە.\n5.كۆمپانیای SpeedBit بۆ پرۆگرامكردن، ئەم كۆمپانیایە لە چارەسەركردنی پرۆگرام و كێشەكانەو دیارترین بەرنامەی خێراكردنی Download Accelerator Plus (DAP) ئەم پرۆگرامە تا بە سیستم و فلتەری كارگوزرانی كۆمپانیاكەدا نەڕوات كارەكانی جێبەجێ نابێت واتە دەتوانرێت سیخوری بە سەر ئامێرەكانی كۆمپیوتەر بكرێت لەلایەن ئەو كۆمپانیایەوەو لە ڕێگەی ئینتەرنێت و پرۆگرامەكەوە، ناونیشانی شوێن كارو باررەگای كارمەندانیشی لە ئیسرائیلە.\n6.كۆمپانیای Matomymedia.com ڕو Xtendmedia.com ئەمەتۆڕێكی ڕیكلامی –راگەیاند-ی وەك (گۆگل ئەدسەنس)ی لەخۆگرتووەو دەستیگرتووە بەسەر چەند پێگەیەكی گەورەی عەربی ناونیشانی شوێن‌و كاری ئەم كۆمپانیە لە -تەل ئەبیب-ە.\n7.كۆمپانیای Adorika بۆ ڕیكلام سپۆنسەر، ئەم كۆمپانیایە پرۆگرامەكانی هاوشێوەی (گۆگل ئەدسەنس)ن، كۆد دەنێرێت بۆ پێگەكان و سپۆنسەری (ارباح) بردنەوەو خەڵات دەكات و داوای داونلۆدی پرۆگرامت لێدەكات پاشان لەلایەن پێگەكەی تۆوە دەردەكەوێت زیاتر لەسەر پێكەی و شوێنی كاری عەرەب و موسڵمانان بەپێی شارو وڵاتەكان زیاتر دەردەكەوێت، ئەم كۆمپانیایەش بە هەمانشێوە بارەگاو شوێنی كارو بەرێوەبەری لە ئیسرائیلە.\n8.كۆمپانیای DSNR Media Group ڕو z5x.net ئەم كۆمپانیایە بۆ چارەسەری سپۆنسەری یۆب دانراوەو چەندین ریكلام بڵاودەكاتەوە كە خاوەنی چارەسەری گونجاوە بۆ كێشەكان تۆڕێكی تایبەتی هەیە بۆ بازاڕكردن لەنێوان ئەوانەی سپۆنسەر دەكەن و ئەوانەشی بڵاوی دەكەنەوە ئەم تۆڕەش لە جیهانی عەرەبی و ئیسلامی زیاتر بڵاون، سەبارەت بە شوێن و جێگاو بەرەكای لە بەشی خوارەوەی پێگەكە ناونیشانی تەواوی لە تەلئەبی‌و ئیسرائیل نوسراوە بە تەواوی ستافی كاریەوە.\n9.كۆمپانیای فۆریكس،Forex كارەكانی ئەم كۆمپانیایە بەزۆری لە ناو وزڵاتانی عەرەبی و بەتایبەتی تر لە كەنداودا جەختیان لە كارەكانیانكردوەتەوە بەهۆی ئەوەی ناوچەیەكی بازرگانی گرنگ و دەوڵەمەندەو ئەم كۆمپانیایەتەنها لە یەك مانگیدا بەپێی ڕاپۆرتێكی جەزیرەنێت(300) ملیۆن دۆلاری تەنها لە رێگە سەرەتاییەكان و كارگوزارە سەرەتاییەكانی دەستكەوتووەو زۆرینەی كارەكانیان لە رێگەی ئاڵوگۆرو نرخی دراوەكان بووە لەنێو بازارە عەرەبیەكان و بارەگای ئەم كۆمپانیایە لە ئیسرائیلە.\n10.كۆمپانیای بی فۆركس، یەكێكە لەو كۆمپانیایانەی تری جەختی لەسەر بازارە عەرەبییەكان كردوەتەوەو بارەگایەكی لە(قوبرس) و ئەویتریان لە (لەندەن) و بارەگای سەرەكی لە ئیسرائیلە.\n11.كۆمپانیای Etoro، بەپێی ناساندن و پێناسەكانی ویكیبیدیا ئەم پێگەیە بۆ ئیستسماری كۆمەڵایەتیەو لە قوبرس تۆماركراوە چەندین نوسینگەی لە ئیسرائیل‌و ویلایەتەیەكگرتوەكانی ئەمریكاو ئوسترالیاو ئەوروپا یەو زۆرینەی كارمەندانی ئەم كۆمپانیایە ئیسرائیلین، كاتێك پێداچوونەوە بە شوناسی كارمەندان و بەرێوەبەرانیدەكرێت لە ئیسرائیل دادەنیشن ئەمەش پێچەوانەی ئەو ناسنامەیە كە كۆمپانیاكە دەڵێت بارەگاكەیان لە قوبرس و لەندەن بێت.\n19.كۆمپانیای 4 xp\nبەهەمانشێوەی ئەو كۆمپانیایانەی لە سەرەوە ئاماژەمان پێكرد كۆمەڵێكی زۆر لە كۆمپانیا نهێنییەكانی ئیسرائیل زۆرینەی ئینتەرنێت و خزمەتگوزاریەكانی تریان بۆ بەرژەوەندی شوناسی بازاڕی جیهانی ئابوری‌و سیخوری خۆیان تەنیوەو تارادەیەك ناسینەوەیان ئاڵۆزو دژوارن، بۆیە پێویستە بە وریاییەوە مامەڵەیان لەگەڵ بكرێت‌و بناسرێنەوە.


له شه‌ڕی دوو دراوسێ پێنج کەس بوونە قوربانی\nYou are at:Home»تەوەر»هەواڵ»تایبه‌ت»له شه‌ڕی دوو دراوسێ پێنج کەس بوونە قوربانی\nگوتەبێژی پۆلیسی هەولێر رایدەگەیەنێت، له شه‌ڕی دوو دراوسێ له گه‌ڕه‌كی مامزاوه‌ی شاری هه‌ولێر، دوو كه‌س كوژران و سێ كه‌سی دیكه‌ش بریندارن،\nلەلێدوانێکی تایبەت بە نوچەنێت، رائید هۆگر عه‌زیز، گوته‌بێژی پۆلیسی پارێزگای هه‌ولێر، لەبارەی رووداوەکەوە رایگه‌یاند: شه‌ڕه‌كه له نێوان دوو دراوسێ بووه، له ئاكامدا كوڕ و باوكێك كوژراون و سێ كه‌سی دیكه‌ش بریندارن، دوو له برینداره‌كان كه‌سوكاری كوژراوه‌كانن و ئه‌وی دیكه‌ش له‌لایه‌نی بكوژه‌كانن.\nگوته‌بێژی پۆلیسی پارێزگای هه‌ولێر دەشڵێت، ته‌رمی كوژراوان ره‌وانه‌ی پزیشكی دادی كراون و بریندارانیش بۆ چاره‌سه‌ری گوازراوه‌نه‌ته‌وه نه‌خۆشخانه، به گوێره‌ی زانیارییه‌كانیش له سه‌ره‌تاوه شه‌ڕه‌كه له‌سه‌ر كۆتر بووه.\nبەگوتەی گوتەبێژی پۆلیسی هەولێر، رووداوه‌كه ده‌وروبه‌ری كاتژمێر هه‌شتی ئێواره‌ی ئه‌مڕۆ (شه‌ممه ١٢-١-٢٠١٩) روویداوه و ئێستاش پۆلیس چووه‌ته شوێنه‌كه و ره‌وشه‌كه‌ی كۆنتڕۆڵ كردووه. ئێستاش پۆلیس له شوێنی رووداوه‌كه‌یه و لێكۆڵینه‌وه‌ی ده‌ستپێكردووه.


نەهەنگێک لەنگەرى بەلەمەکەى تێکدا، بەلەمەوانەکە کەوتە لێدانى سەوڵ بەلەمەکە لەنگەرى گرتەوە، بەرەو کۆتایى زەریاکە دەڕۆیشتن.. تا چاو بڕکا زەریا کۆتایى نەبوو، سامناک، ترسى لە دڵى مرۆڤ دا دروست دەکرد!\nمازوانى ڕۆستەمى کەوتە خەیاڵێکى قووڵەوە، ڕۆژانى منداڵى، باوەشى دایکى، یارى کۆڵان و گەڕەک و قوتابخانە، ئاواییەکەیان، ماڵى شێخ مەلیک...\nبیرى دایکى هەراسانى کردبوو، کارەکەرى ماڵان، دەفژەنى ماڵى شێخ مەلیک، سەیرى شەپۆڵى ئاوى زەریاکەى دەکرد و خەیاڵ پەلکێشى خۆى کردبوو، وردە فرمیسک بەچاوەکانیدا دەهاتنە خوارەوە، شەپۆڵێکى بەهێزى نەهەنگەکان لەیادەکان دایدەبڕێت، بەسەر پشتى بەلەمەکەوە ئاهێک هەڵدەکێشێت.\nمازوانى ڕۆستەمى دەڵێت: زەریا بەرەو کوێمان دەبات؟\nبەلەمەوانەکە گوتى: ئاراستەى جوڵەى بایەکە پەلکێشمان دەکات، ڕەنگە کۆتایى ئەم هەفتەیە بگەینە دوورگەى (نارونیا) کە بچووکترین دوورگەیە شوێنى بەیەک گەشتنى قاچاخچییەکانى ئەم زەریایەیە.\nمازوانى ڕۆستەمى گوتى: قاچاخچى بەچییەوە دەکەن؟!\nبەلەمەوانەکە گوتى: قاجاغچى بە کەللەسەرى مرۆڤ و قاچ و دەست و دڵ و گورچیلە و چاو و هەموو بەشەکانى جەستەى مرۆڤەوە دەکەن!\nمازوانى ڕۆستەمى گوتى: ئەوانە کێن بەشەکانى جەستەى لەشى خۆیان دەفرۆشن؟\nبەلەمەوانەکە گوتى: نیشتمانى (تاتاریان) کەوتۆتە لاى چەپى زەریایەکەوە، دەوڵەتێکى هەژار و کەمدەرامەتن سەرۆکەکەیان پیاوێکى دیکتاتۆرە، دەرگاى لە ڕووى هەموو دنیا داخستووە، نایەڵێ کەس ڕووبکاتە وڵاتەکەیان و کەسیش سەفەر بکات.\nخەڵکى ئەو وڵاتە بەدەست نەخۆشى دەروونییەوە دەناڵێنن، ئازادى و مافى مرۆڤ بەهاى نییە، نیوەى مرۆڤەکان لە کۆڵان و شەقامەکاندا دەنوون.\nژیان ئەستەم و گرانە، بۆ ئەوەى بژین خێزانەکان ڕێککەوتوون هەر جارە و ئەندامێکى خێزانەکە پارچەیەک لە جەستەى بفرۆشێت بۆ مانەوەى ئەوانى تر!\nمازوانى ڕۆستەمى بەوپەڕى سەرسووڕمانەوە دەڵێت:\nئەى کێ لێیان دەکڕێت؟!\nبەلەمەوانەکە گوتى: بە لاى ڕاستى زەریاکەیەدا دەوڵەتێک هەیە، ناوى (سارا وایە) ئازادى ڕەها، بۆ هەموو مرۆڤەکانە، دەوڵەمەند و پۆشتە و پەرداخن، دەستیان بەسەر وڵاتانى چواردەورى زەریایەکەدا گرتووە.\nهەر کەسێک لە ئەندامانى خێزانەکانیان بە ڕووداوى هاتووچۆ بە نەخۆشى بە هەر کارەساتێک، بەشێک لە جەستەیان لە دەست بدەن لە ڕێگەى قاچاخچییەکانى زەریایەکەوە لە دەوڵەتى (تاتاریان) بۆیان دەکڕن و شوێنى بەیەک گەیشتنى قاچاخچییەکان ئەو دەریاچەیە.\nدواى هەفتەیەک گەیشتنە دەریاچەکە، بەلەمى بچووک و گەورە لە لێوارى دەریاچەکە وەستابوون، هات و هاوارى مامەڵەى کڕین و فرۆشتنى جەستەى مرۆڤ بوو !..\nهاواریان دەکرد و دەیانگوت: کەللەسەرى کوڕێکى گەنج، دە پەنجەى ئافرەتیکى بیست ساڵان، باشترین گورچیلە، قاچ و سى و جگەر، لە هەموو لایەکەوە هاوارى فرۆشتنى جەستەى مرۆڤ بوو!\nمازوانى ڕۆستەمى کەللەسەرێکى بینى لەسەر پارچە قوماشێکى سپى دانرابوو، پڕبوو لە خەون و ژیان، دوو چاوى خورمایى بەسەر پارچە شووشەیەکى مەڕمەڕەوە دانرابوون، ڕەنگێکى کاڵ دەبریسکانەوە دەتگوت هێشتا لەخەو هەڵنەستاوە، پڕبوو لەبینین و سەرنجى عاشقانە. دەست و مەچەکێکى پڕ لە بازن لەسەر کوپەیەکى ئاو دانرابوو، ژنێک لەتەمەنى حەفتا ساڵیدا بەگریانەوە دەیگوت: دوو دەستی ناسک و جوان هیی کچە هەژدە ساڵانەکەم. دە نینۆکى تازە بۆیەکراو لەسەر دەستە سڕێکى پیاوانە دانرابوون، پیاوێک بەدەم گریانەوە هاوارى دەکرد و دەیگوت: نینۆکى کچە دە ساڵانەکەم بە کەمترین پارە... لێرە تێگەیشت مارکس بۆیە دژى سیستەمى سەرمادارى بووە، مازوانى ڕۆستەمى بڕیارى دا لەدواى ئەم سەفەرەوە خەبات دژى سەرمایەدارى بکات.\nبە غەمبارییەکى دڵ پڕ لە گریانەوە، سوارى بەلەمەکە بوو، بە بەلەمەوانەکەى گوت: واباشە ئێرە بە جێبهێڵین، بە دڵتەنگییەوە سەرى خۆى نەوى کرد و دانیشت... بەلەمەوانەکەش بە هێواشى کەوتە سەوڵ لێدان.\nمازوانى ڕۆستەمى گوتى: بەچەند ڕۆژى تر دەگەینە کۆتایى زەریایەکە؟\nبەلەمەوانەکە گوتى: یەک شەو و ڕۆژى تر دەگەینە لێوارى زەریا!\nمازوانى ڕۆستەمى گوتى: هاتووچۆى ئەم جێگایە دەکەیت؟\nبەلەمەوانەکە گوتى: سەردەمانێک قاچاخچى جەستەى مرۆڤ بووم، کارێکى باش بوو، داهاتێکى باشم دەست دەکەوت .\nمازوانى ڕۆستەمى گوتى: ئیستا چۆن ئەم کارە ناکەیت؟\nگوتى: ڕۆژێک کەللەسەرێکم لە بەلەمەکەدا دەگواستەوە، لە ناوەڕاستى زەریایەکەدا، کەللەسەرەکە گوتى: ئەى مرۆڤ تۆ من ناناسى! زۆر ترسام، لەوکاتەدا بایەکى تووندى دەهات و هەورەکان ڕەش ڕەش بوون، گیانم کەوتە لەرزین، قاچەکانم وەکو شۆڕەبى وابوون، ددانەکانم شەقەشەقیان بوو... گوتم نەخێر گەورەم. گوتى: مەترسە منیش مرۆڤم حەزم بە ژیان بوو، ئارەزووى مەلەوانى، ڕاوکردن و ئەسپسواریم هەبوو. تیرهاوێژێکى کارامە بووم. بۆ ئەوەى دایک و باوکم لە برسا نەمرن کەللەسەرى خۆم فرۆشت، خۆشەویستێکم هەبوو، فریای ئەوە نەکەوتم ماڵئاوایی لێ بکەم...\nبۆیە ئەم نامەیە بگەیەنە دەستى خۆشەویستەکەم ناونیشانى ماڵیان لە ناو نامەکەدا نووسراوە.\nدواى گەیاندنى کەللەسەرەکە، بە دوورگەى قاچاخچییەکان لەگەڕانەوەمدا، ماڵى کچەکەم بینییەوە، لەبەر دەرگاى ماڵیان کەللەسەرى ژنێک بە دەستى قاچاغچییەکەوە بوو، نامەیەکیش لەدەستەکانیدا بوو، گوتم: ئەم کچە ناوى چییە؟ گوتی: (ناهاریا)، نامەکەم دەرکرد و گوتم: منیش نامەیەکم بۆ ئەم کچە پێیە.\nهەردوو نامەکەمان لەسەر پشتى بەلەمەکانمان نووسى و ئیتر لەو ڕۆژەوە من کارى قاچاخچییەتى بەجەستەی مرۆڤەوە ناکەم..


فۆڕمی تۆمارکردنی بابەت | 26-04-2018\n$باکووری کوردستان$ - بە مەبەستی ئەنجامدانی ئۆپراسیۆنی سەربازیی سوپای تورکیای داگیرکەر، لە 69 گوند و ناوچەی لیجە و پاسووری #ئامەد# قەدەغەی هاتووچۆ راگەیاندرا. $رۆژهەڵاتی کوردستان$ - بەهۆی دەستڕێژی گوللەی هێزە سەربازییەکانی ئێران لە سەر سنوورە دەستکردەکانی نێوان ڕۆژهەڵات و باکوری کوردستان، کۆڵبەرێک برینداربوو. $باشووری کوردستان$=KTML_Photo_Begin=https://www.kurdipedia.org/files/relatedfiles/2018/146550/0008.JPG=KTML_Photo_Alt=حەیدەر عەبادی سەردانی هەولێری کرد و لەگەڵ نێچیرڤان بارزانی کۆبووەوە=KTML_Style=width:30%;height:20%;float:right;=KTML_Photo_Target_Link=https://www.kurdipedia.org/files/relatedfiles/2018/146550/0008.JPG=KTML_Photo_End= - هاوسەرۆکی شارەوانی بناری #قەندیل# هۆشداری دەداتە هاوڵاتیانی دەڤەری ڕاپەڕین بۆ کۆکردنەوەی گژوگیا بەهاریەکان سەردانی شاخەکانی بنارەکە نەکەن، ئەوەیش بەهۆی بۆردومانی فڕۆکە جەنگیەکانی سوپای تورکیا ژیانیان دەخاتە مەترسیەوە. - #حەیدەر عەبادی# سەردانی هەولێری کرد و لەگەڵ #نێچیرڤان بارزانی# کۆبووەوە. - سەنتەری راگەیاندنی ئەمنی، کە سەر بە وەزارەتی بەرگریی عێراقە رایگەیاند، چەکدارانی داعش هیچ گوند و ناوچەیەکیان لە باشووری پارێزگای #کەرکوک# کۆنترۆڵنەکردووە. - لە ناوەندی کلتوری لە شارۆچکەی #خانەقین# پێشانگایەکی شێوەکاریی بە بەشداری 16 شێوەکاری خانەقین کرایەوە. - سەر لەئێوارەی ئەمڕۆ لە کاتی بەشداریکردنی لە یادی ڕاپەڕینە جەماوەرییکەی ساڵی 1987ی خەڵکی #هەڵەبجە# و هەورامان، دوابەدوای خوێندنەوەی شیعرێک، شاعیری دیاری ناوچەی هەڵەبجە و هەورامان، (ئیبراهیم عەبدولکەریم) کۆچی دواییکرد. $رۆژئاوای کوردستان$ - ڕێکخراوی ڕوانگەی سوریی بۆ مافەکانی مرۆڤ کە ناوەندەکەی لە لەندەنە، بە بڵاوکردنەوەی ڕاپۆرتێک ڕایگەیاند، کە تاڵانکارییەکان لە #عەفرین# بەردەوامن. $دەرەوەی کوردستان$ - مانگرتن لە خواردن لە شارەکانی ئەوروپا بۆ ئازادیی #عەبدوڵڵا ئۆجەلان# کە بە دەستپێشخەریی کۆنگرەی جڤاکی دیموکراتی کورد لە ئەوروپا لە شاری ستراسبورگی فەرەنساوە دەستیپێکرد، ئەمڕۆ لە چوارەمین ڕۆژیدایە.


״قەرزی حكومەتی هەرێم گەیشتۆتە 31 مـلیار و 637 مـلیـۆن دۆلار״ – Knwe.org\nسەرەکی » ئابووری » ״قەرزی حكومەتی هەرێم گەیشتۆتە 31 مـلیار و 637 مـلیـۆن دۆلار״\n״قەرزی حكومەتی هەرێم گەیشتۆتە 31 مـلیار و 637 مـلیـۆن دۆلار״\nسكرتێری ئەنجومەنی وەزیرانی هەرێم ئاشكرایدەكات، بڕی ئەو قەرزەی كە لەسەر حكومەتی هەرێم كەڵەكەبووە، گەیشتۆتە 31 ملیار و 637 ملیۆن دۆلار.\nگۆڕانكاری بەسەر قەرزەكاندا هاتووە\nلە میانی بەڕێوەچوونی دانیشتنی تایبەت بە داهاتی گشتی و دۆسێی مووچە و پرسی نەوت لە پەرلەمانی كوردستان، د.ئامانج رەحیم سكرتێری ئەنجومەنی وەزیرانی هەرێم وتی: «گۆڕانكاری بەسەر قەرزەكاندا هاتووە و تا رۆژی 30ی 3ی 2021، قەرزەكانی سەر حكومەت گەیشتوونەتە بڕی 31 ملیار و 637 ملیۆن دۆلار».\nئاماژەی بەوەشكردووە، حكومەتی هەرێم قەرزی نەكردووە، بەڵام پارەی پێشەكی لە كۆمپانیاكانی نەوت وەرگرتووە، بەشێكی دیكەیشی بریتییە لە مووچە پاشەكەوتكراوەكانی مووچەخۆران.\nبەوتەی د.ئامانج رەحیم، بەشێك لە هۆكاری زیادبوونی قەرزەكان دەگەڕێتەوە بۆ دابەزینی بەهای دینار بەرامبەر دۆلار و بڕی 12 ملیار دۆلاریش بریتییە لە پارەی پاشەكەوتكراوی مووچەخۆران. ئەمە جگە لەوەی بەشێكی دیكەی قەرزەكان پەیوەندیدارە بە قەرزی بانكی (TBI) كە ئەویش نزیكەی چوار ملیار دۆلارە و بڕیارە بە خشتەیەك چارەسەر بكرێت.\nقەرزی كۆمپانیا بەرهەمهێنەرەكانی نەوت\nهەر لەو دانیشتنەی پەرلەماندا، سكرتێری ئەنجومەنی وەزیران ئاشكرایكردووە، پابەندییە داراییەكانی حكومەت، هەشت ملیار دۆلار و 703 ملیۆن دۆلارە، بەشێكیان پارەی بەرهەمهێنانی كارەبا و دابینكردنی سووتەمەنییە، بەشێكیان پارەی بانكە ئەهلییەكانە، بەشێكیشی قەرزی كۆمپانیا بەرهەمهێنەرەكانی نەوتە. ئەوەشی پەیوەندیی هەیە بە پارەی پێشەكی كە وەرگیراوە نزیكەی چوار ملیار و 300 ملیۆن دۆلارە كە لە كڕیارانی نەوت وەرگیراوە.\nوتیشی: «ئەنجومەنی وەزیران بەردەوام خشتەی قەرزەكان دەدات بە دیوانی چاودێری دارایی و ئەوانیش سێ راپۆرتیان لەوبارەیەوە ئامادەكردووە».\n5.22 ملیار دۆلار\nهاوكات، حكومەتی هەرێم دوایین راپۆرتی كۆمپانیای دیلۆیتی سەبارەت بە وردبینیـی هەناردەكردن، بەكارهێنانی ناوخۆیی، داهات و خەرجییەكانی نەوت و غاز لە هەرێمی كوردستان بۆ ساڵی 2020 بڵاوكردەوە.\nبەپێی راپۆرتی كۆمپانیای دیلۆیت، حكومەتی هەرێم لە ساڵی 2020دا 158 ملیۆن بەرمیل نەوتی هەناردە كردووە و هەشت ملیۆن بەرمیلیشی داوەتە پاڵێوگەكان، بۆ ئەوەی بیكەنە سووتەمەنی بۆ وەزارەتی سامانە سرووشتییەكان. هەروەها 98 هەزار بەرمیل نەوت، فرۆشراوە بە پاڵێوگەكانی نەوت لە ناوخۆی هەرێم.\nبەپێی راپۆرتی كۆمپانیاكە، حكومەتی هەرێم لە رێگەی فرۆشتنی 158 ملیۆن بەرمیل نەوتەوە، 4.45 ملیار دۆلاری بەدەستهێناوە. جگە لەو پارەیە، 357 ملیۆن دۆلار پارە لەسەر حسابی كڕیارانی نەوتی هەرێم لە كۆتایی ساڵدا ماوەتەوە. هەروەها لە كۆی ساڵی 2020 بڕی 415 ملیۆن دۆلار پارەی پێشەكی لە كڕیارانی نەوت وەك قەرز وەرگرتووە كە لە داهاتوودا بە پێدانی نەوتی خاو دەیگەڕێنێتەوە یان وەك قەرز مامەڵەی پێوە دەكات كە سوودی بانكی دەكەوێتە سەر. بەم جۆرەش لە ساڵی رابردوودا كۆی داهاتی فرۆشتنی نەوت و پارەی پێشەكی وەرگیراو و پارەی ماوە لە حسابی بانكیی هەرێم بەپێی راپۆرتەكەی دیلۆیت، دەكاتە 5.22 ملیار دۆلار.


ناپاکییەکانی ئەمریکا دەرهەق بە گەلی کوردمان … رەزا شـوان – Dengekan\nbyRaza Shwan\tOctober 17, 2019\tGeneral\nبە لای خوێنەران و رۆشنبیران و نووسەران و هەمـوو تاکـێکی کـوردوە، ناپاکیکردنی ئەمریکا و رووسـیا، لە گەلی کوردمـان لە رۆژئـاوای کوردسـتان و لە بەشەکـانی تری کوردستاندا، ناپـاکی و کـارەسات و بەسەرهـاتێکی نامۆ و کوتوپڕ نییە، ئـەوەی کەمێک ئاگاداری لە سیاسەت و لە هەڵویست و لە رەوشت و لە پیلانە نەگریس و گڵاوەکانی ئەم دوو دەوڵەتە زلهێزە، ئەمریکا و روسیا و چەند وڵاتێکی زلهـێزی تر ببێت، ئەو راستییە تاڵە و ئەو ستەم و تـاوان و ناهەقییە گەورەانە دەزانێت، کە دەرهـەق بە گـەلی کوردمان کردوویانە و دیکەن، لە پێناوی بەرژەوەندییەکانی خۆیان. مافەکانی مرۆڤ و مرۆڤایەتی و مافی سەربەخۆیی گەلان تەنها درۆ و دروشمن.. ئەوان بازگـانی و ئالـوێـل بە خوێـنی سڤیلی کوردەوە دەکەن.\nبە هـەزاران کورد بە نـاڕەوا شەهـید بکرێن، بە سەدان گونـد و شارەکـانی کوردستان بسووتێـنرێن و کاولبکرێن.. بـە هـەزاران کـورد لـە مـاڵی خۆیـان دەربەدەر و سەرگەران و ئـاوارە بکـرێن.. ئەوان باکیان پێ نییە و ویـژدانی مـردوویـان نابـزوێـت.. ئەمـانە لەگـەڵ گـورگـدا گـۆشت دەخـۆن و لەگـەڵ مەڕیـشدا شـین دەکـەن.. دابەشکـردن و داگـیرکـردنی کوردستان و هـەر هەمـوو ئەو نەهـامەتـییانەی کـە بەسەر کورددا هـاتوون، پیلان و دەستی گـڵاوی ئەم دەوڵـەتە زلهـێزەیان لە پشتەوەیە.\nهەر بە هەڵکردنی گڵۆپی سەوز لە لایەن ئەمریکاوە، بە گەلەکۆمەیەی سێ قۆڵی عێراق و ئێران و تورکـیا، بە بەرچاوی هـێزەکانی ئەمریکا و بە دەبـابەی (هامەر)ی ئەمریکی، سوپای شیعەی عێراق و حەشـدی وەحـشی و سوپای پاسدارانی کۆماری سێدارە و میتی زۆڵی تورکیا لە رۆژی (١٦ی/ ئوکتۆبەری/٢٠١٧) دا، شاری کەرکووک و خورمـاتوو، و خانەقـینیان داگیرکرد و بە دەیان پێشمەرگە و خەڵکی سڤـیلی کوردیـان شەهـید کرد.. ماڵ و دوکان و بازاڕی کوردیان تاڵان کرد و سووتـاندیان و بە هـەزاران خـێزانی کورد لە کەرکووک و خورماتوو لە ترسا ئاوارە بوون، تا ئەمڕۆش زۆربەیان نەگەڕاونەتەوە.\nلە سایەی سەرۆکـایەتی ترامپ، سەرۆکە حولحـولیـەکەی ئەمریکـا، کە کابرایەکی هەرزەگـۆی قەولوبەولییە و فـری بەسەر سیاسەتەوە نییە و لە مێـژوو و لە جوگرافیادا زۆر کۆڵەوار و نابەڵەدە، هەرجارەی قسەیەک دەکات.. ترامپ لە هەڵبژارنی سەرۆکی ئەمریکا، بە پارە دەنگەکانی کڕی و رووسیا یارمەتی دا، ئیستاش دوور نییە کە بۆ ئەوە لەگەڵ رووسیادا لەسەر بە دەستەوەدانی رۆژئاوای کوردستان رێکەوتن، تا رووسیا یارمەتی بـدات بۆ دووبارە خۆکانـدیـدکردنەوەی بۆ پـۆستی سەروک کۆمـاری ئەمریکا. رووسیاش پێ باشترە، کە سەرۆکێکی هیچ لەبـار و کۆڵـەوارسیاسی وەک تـرامپ ببـێت بە سەرۆکێ ئەمریکا، کە بەرژەوەندییەکانی خۆی لە هەموو شتێک لا لە پێشـترە.. تەنات حیزبەکەشی (کۆمارییەکان) متمانەیان پێ نەماوە.\nPrevious هێرشی توركیا ودەست و پێوەندەکانیان … ئه‌حمه‌د ره‌جه‌ب\nNext لە گەمەی دامە وە، بەرەو تەختەی شەترەنجی سیاسی! … برایم فەڕشی


📝 بەیاننامەی (سەنتەری ئەنفال) لەیادی (30)ەمین ساڵڕۆژی جینۆسایدکردنی هەشت هەزار بارزانی دا Belgeler\n📅 Da eklendi Jul 30 2013 3:39PM\n👁 Bu başlık 8,279 defa görüntülendi\nلە دوای نسکۆی شۆڕشی 1974 رژێمی بەعس وەک تۆڵەسەندنە [ Daha... 👁] ✖ ✖ ✖ 0 0 ✔ 79% ✍ H.B. 30-7-2013 15:39:18\n📝 پەیامی هاوخەمیی سەرۆکی هەرێمی کوردستان بۆ کۆچی دوایی سیاسەتمەدار و رۆشنبیری ناسراوی کورد فەلەکەدین کاکەیی Belgeler\n📅 Da eklendi Aug 1 2013 10:50AM\n👁 Bu başlık 10,075 defa görüntülendi\nبە داخ و پەژارەیەکی زۆرەوە، هەواڵی کۆچی دوایی هەڤا [ Daha... 👁] ✖ ✖ ✖ 0 0 ✔ 93% ✍ H.B. 1-8-2013 10:50:39\n📊 تەمموز خوێناویترین مانگ بوو بۆ کەرکوکیەکان Anket ve istatistik\n📅 Da eklendi Jul 31 2013 3:58PM\nمانگی تەمموزی ئەمساڵ جگە لەگەرما پڕوکێنەکەی، دۆخێک [ Daha... 👁] ✖ ✖ ✖ 0 0 ✔ 91% ✍ H.B. 31-7-2013 15:58:09\n📊 دهۆک، ئاماری رووداوەکانی هاتووچۆ لە مانگی رەمەزاندا راگەیەندرا Anket ve istatistik\n📅 Da eklendi Jul 31 2013 12:48PM\n👁 Bu başlık 4,949 defa görüntülendi\nخەندان رەڤەند گوهەرزی بەرپرسی راگەیاندنی بەڕێوبەر [ Daha... 👁] ✖ ✖ ✖ 0 0 ✔ 83% ✍ H.B. 31-7-2013 12:48:47


بەڕێوەبەری ئۆفیسی هەولێر داوا لە هاوڵاتیان دەکات سەردانی بنکەکانی دەنگدەران بکەن - رۆژنامه‌ی خه‌بات\nبەڕێوەبەری ئۆفیسی هەولێر داوا لە هاوڵاتیان دەکات سەردانی بنکەکانی دەنگدەران بکەن\nله كانونی دووه‌م 15, 2021\nعەبدالرزاق مشیر گۆران، بەڕێوەبەرى ئۆفیسی هەولێر بۆ هەڵبژاردنەکانى عێڕاق به کوردستان تى ڤی ڕاگه‌یاند: داوا لە هاوڵاتیان دەکەین سەردانى بنکەکانى تۆمارى دەنگ دەران بکەن بۆ دروست کردنى کارتى دەنگ دان و قەوارە سیاسیەکانیش بە زووترین کات خۆیان تۆمار بکەن.\nبەڕێوەبەرى ئۆفیسی هەولێر بۆ هەڵبژاردنەکانى عێڕاق گوتى: لەکاتى ئێستادا ئێمە خەریکى نوێکردنەوەى تۆمارى دەنگ دەرانین کە بۆ ماوەى یەک مانگ ئەم پڕۆسەیە بەردەوام دەبێت،کە لە 2/1/2021 تاوەکو2/2/2021 دەبێت.\nهاوکات ئەم پرۆسەیە خۆی لەوە دەگریتەوە کە هەر هاولاتیەکی عێڕاقی بە تایبەت بۆ ئەوانەى سنوورى پاریزگاى هەولێرن و فۆرمى خۆراکیان هەولێرە و دەنگ دانیشیان لە هەولێرە ، بۆیان هەیە سەردانى بنکەکانى تۆمار بکەن بەتایبەت ئەوانەى کە کارتى دەنگ دانیان نییە تاوەکو کارتى دەنگ دان وەربگرن.\nگوتیشی: وە لە کاتى ئیستاشدا سێ تۆمارى نوێ داخلی پڕۆسەکە دەبن و دەتوانن بۆ ئەمساڵى دەنگ دان دەنگ بدەن ، ئەوانیش لە دایک بوانى 2001 و 2002 و2003 وە دەبێت ئەوانەش سەردانى بنکەکانى دەنگ دان بکەن تاوەکو بایۆمەتریان لێ وەربگیرێت و پاشان ئێمەش کارتى دەنگ دانیان بۆ درووست دەکەین.\nبەریوەبەرى ئۆفیسی هەولیر بۆ هەڵبژاردنەکانى عێڕاق گوتیشی لە کاتى ئێستادا دەست کراوە بە تۆمارى قەوارە سیاسیەکان و هاوپەیمانیە سیاسیەکان کە لە 9 ی مانگەوە دەستى پێ کردووە تاوەکو 16 ى مانگ بەردەوام دەبێت هاوکات داواشی لە قەوارە سیاسەکان کرد کە سەردانى ئۆفیسى نیشتیمانى لە بەغدا بکەن و رینمایە تازەکان وەر بگرن و لیست و ناوو کوتلەکانیان لەویش تۆمار بکەن.\nبابه‌تی پێشوو كۆمسیۆنی هەڵبژاردنەكانی عێراق: ئەستەمە هەڵبژاردن لە كاتی دیاریكراودا ئەنجام بدرێت\nبابه‌تی دواتر بەوێنە.. لە حاجی ئۆمەران زیاتر لە 15 سانتیمەتر بەفر باریوە


قەترەی چاو و لووت هەروەها چاوڕەشتن و قەترەكردنە گوێ ئایا ئەمانە ڕۆژوو دەشكێنن؟ : ماڵپەڕی وەڵامەکان\nڕۆژووقەترەی چاو و لووت هەروەها چاوڕەشتن و قەترەكردنە گوێ ئایا ئەمانە ڕۆژوو دەشكێنن؟\nقەترەی چاو و لووت هەروەها چاوڕەشتن و قەترەكردنە گوێ ئایا ئەمانە ڕۆژوو دەشكێنن؟\nپرسیار كراوە لە شێخ محمد بن صالح العثمين (ڕەحمەتی خوای لێ بێت) دەربارەی قەترەی چاو و لووت هەروەها چاوڕەشتن و قەترەكردنە گوێ ئایا ئەمانە ڕۆژوو دەشكێنن؟\nقەترەی لووت ئەگەر بگاتە گەروو یان قورگ ئەوا ڕۆژوو دەشكێنێت پێغەمبەر (ﷺ) لە فەرموودەی (لقيط)ی كوڕی (صبرة)دا دەفەرموێت: ((بالِغْ في الاستنشاق إلاَّ أنْ تكونَ صائماً)). صحيح أبـي داود رقم: (142) و (144).\nكەوابوو بۆ ڕۆژووان دروست نییە قەترە بكاتە لووتی ئەگەر بگاتە گەروو یان قوڕگی، وە ئەگەر نەگاتە قوڕگی یان گەرووی ئەوە ڕۆژوو ناشكێنێت.\nبەڵام قەترەی چاو و چاوڕەشتن و قەترەی گوێ ئەوا ڕۆژوو ناشكێنن، چونكە بەڵگەی لەسەر نەهاتووە بە تایبەت و هیچ دەقێكیش نەهاتووە بیانگرێتەوە، هەروەها چاو دەرگا و كونێك نییە بۆ خواردن و خواردنەوە، هەروەها گوێچكەش.\nزانایان ووتویانە: ئەگەر مرۆڤـ هەردوو پێی بەشتێك چەور بكات تامی ئەو شتەش لە قوڕگی دا هەست پێ بكات ڕۆژووەكەی ناشكێت، چونكە دەرگای چوونە ژوورەوەی خواردن نییە، كەوابوو ئەگەر كل بكاتە چاووی یان قەترە بكاتە چاووی یان گوێی ڕۆژووەكەی ناشكێت ئەگەر لە قوڕگیدا هەست بەتامی نەكات.\nهەروەها خۆی چەوركات بە ڕۆنێك بۆ چارەسەری یان بۆ مەبەستی چارەسەریش نەبێت هیچ زیانێكی نییە، یان ئەگەر هەناسەی كورت بێت ئەتوانێت (بەخاخ) بەكاربهێنێت بۆ ئاسانكردنی هەناسەی ئەوە ڕۆژوو ناشكێنێت، چونكە ناگاتە گەرووی، وە خواردن و خواردنەوەش نییە، والله أعلم.\nبڕوانە: فتاوى رمضان: (2 / 511).\nشێت ڕۆژووی لەسەر نییە، ئەی ئەگەر خوای گەورە پاش چەند ساڵێ شیفاى دا ئەبێ ڕۆژوەکانى قەزا بکاتەوە؟ ئايا ڕاستە هەرکەس لە مانگى ڕەمەزان بمرێت بە بێ حساب دەچێتە بەهەشتەوە؟ بەرنامەی موسڵمان لە مانگی ڕەمەزان حوکمى کردنەوە و کارکردن لە چێشتخانەکان چیە لە مانگى ڕەمەزاندا ؟ چی بەو کەسانە دەڵین کە بەڕۆژوون بەڵام زمانى خۆیان ناگرن لە وتنى خراپە و تاوان ؟\nسەردان: ١,٤١٥ بەش: ڕۆژوو\nپرسیاری دواترحوكمی هەڵگرتنی دەرمان لە كۆمەوە بۆ ڕۆژووان لە كاتی پێویستیشدا؟ پرسیاری پێشترپرسیار كرا لە شێخ صالح الفوزان ئایا بۆ ڕۆژووان دروستە (معجون)ی ددان بەكاربهێنێت لە ڕۆژەكانی ڕەمەزاندا؟


بەپێی زانیارییەکانی ناس کورد، بڕیارە سبەینێ شاندی هەرێم بۆ دیاریكردنی میکانیزمەکانی جێبەجێکردنی یاسای بودجە و ناردنی پشکی هەرێم بچێتە بەغدا.\nبە پێی سەرچاوەکانی ناس کورد (22ی ئایاری 2021)، پێدەچێت هەمان شاندی پێشوو بێت بە سەرکردایەتی قوباد تاڵەبانی، جێگری سەرۆک وەزیرانی هەرێم.\nهەفتەی پێشوو (18ی ئایاری 2021) قوباد تاڵەبانی ڕایگەیاند، لە دوای تێپەڕاندنی یاسای بودجەی 2021 پەیوەندییەکانی نێوان هەرێم و بەغدا لە ئاستێکی زۆر باشدایە و وتی، "هەفتەی داهاتووش شاندی دانوستانکاری هەرێم سەردانی بەغدا دەکاتەوە بۆ دیاریكردنی میکانیزمەکانی جێبەجێکردنی یاسای بودجە."\nقسەکەى قوباد تاڵەبانی لە کۆبوونەوەیەکیدا بوو لەگەڵ کلێمنس سێمتنەر، کۆنسوڵی گشتیی ئەڵمانیا کە تێیدا پەیوەندییەکانی نێوان هەرێمی کوردستان و حکومەتی فیدراڵ و كۆمەڵێك پرسی تر تاوتوێ کرا.\nهەر ئەو ڕۆژە، قوباد تاڵەبانی لەگەڵ لەگەڵ شاندێكی بەریتانی بەسەرۆكایەتی جەیمس سۆرنتن، كونسوڵی گشتی بەریتانیا لە هەرێمی كوردستان و ستافێكی هاوڕێی كۆبووەوە و "پرسی چاكسازی و خزمەتگوزارییەكانیان لەهەرێمی كوردستان تاوتوێ كرد."\nبەپێی راگەیەنراوی کۆبوونەوەکە، باس لەپرۆسەی چاكسازی و پۆرتاڵی خزمەت و بایۆمەتری لە هەرێمی كوردستان كرا، "لەگەڵ گرنگی بەئەلیكترۆنیكردنی كاروبارە حكومییەكان و هەمەجۆركردنی سەرچاوەكانی ئابووری لە رێگەی گرنگیدان بە كەرتەكانی كشتوكاڵ و پیشەسازی و گەشتوگوزار كە ماوەی شەش ساڵە قوباد تاڵەبانی كاریان لەسەر دەكات."\nقوباد تاڵەبانی ڕوونی كردەوە "ئێستا سەرقاڵی هەمواركردنی ئەو یاسا كۆنانەن كە رێگرن لە چاكسازی، ئەوەشی ڕوونكردەوە هەرێمی كوردستان لەپاش جێبەجێكردنی بایۆمەترییەوە بووەتە خاوەنی زانیاری خۆی و پێشتر بۆشایی گەورەی زانیاری هەبوو."


په‌رله‌مان و حكوومه‌ت سیسته‌مى باج ڕێكده‌خه‌وه و "وشه" زانیارى نوێ بڵاو ده‌كاته‌وه\n:: PM:05:51:11/08/2019 \nپه‌رله‌مانى كوردستان بۆ خولى دووه‌مى وه‌رزى یاسادانان سه‌رقاڵى ئاماده‌كردنى پڕۆژه‌یه‌ك ده‌بێت بۆ ڕێكخستنه‌وه‌ى سیسته‌مى باج، هاوكات له دوایین كۆبوونه‌وه‌ى ئه‌نجوومه‌نى وه‌زیرانى هه‌رێمى كوردستانیش دووپات له‌وه كرایه‌وه كه پێویسته سیسته‌مى باج ڕێكبخرێته‌وه. هه‌ردوو پڕۆژه‌كه‌ى حكوومه‌ت و په‌رله‌مان ئاماده‌كارى بۆ كراوه و له داهاتوویه‌كى نزیك په‌سه‌ند ده‌كرێ.\nبه‌پێى ئه‌و زانیاریانه‌ى "وشه" له ده‌ستى كه‌وتووه، به‌پێى بڕیارى حكوومه‌تى هه‌رێمى كوردستان ده‌بێت هه‌موو جۆره‌كانى داهاتى باج بگه‌ڕێته‌وه وه‌زاره‌تى دارایى و ئابوورى و هیچ دامه‌زراوه و لایه‌ن و توێژێكیش له باجدان نابه‌خشرێن.\nله‌وباره‌یه‌وه نزار مه‌لا غه‌فار ئه‌ندامى په‌رله‌مانى كوردستان ڕاى گه‌یاند، سه‌رقاڵى ئاماده‌كردنى پڕۆژه‌یه‌كن بۆ سیسته‌مى باج له‌په‌رله‌مانى كوردستان و دواتر پڕۆژه‌كه په‌سه‌ند ده‌كرێ تا دادپه‌روه‌رى له پێدانى باج هه‌بێت.\nئه‌و بۆ "وشه" گوتى، به‌پێى پڕۆژه‌كان نادادى له سیسته‌مى باج له هه‌رێمى كوردستان نامێنێت و هه‌مووان پابه‌ند ده‌بن به بڕیاره‌كانى حكوومه‌تى هه‌رێمى كوردستان، چونكه ئێسته ئه‌و سیسته‌مه نادادى زۆرى تێدایه و پێویستى به ڕێكخستنه‌وه هه‌یه.\nهێشتا له هه‌رێمى كوردستان هیچ سیسته‌مێكى تایبه‌ت به پێدانى باج به حكوومه‌ت نیه، هاوكات به‌شێكى زۆر له‌و داهاتانه‌ى له ڕێى باجه‌وه كۆ ده‌كرێنه‌وه ناگه‌ڕێنه‌وه بۆ وه‌زاره‌تى دارایى و ئابوورى حكوومه‌تى هه‌رێمى كوردستان.


کلاش ئۆف کلانس - ویکیپیدیا، ئینسایکڵۆپیدیای ئازاد\n(ڕەوانەکراوە لە کڵاش ئۆف کڵانسەوە)\nبلوستاکس بۆ کۆمپیوتەر\n٢ی ئابی ٢٠١٢\n٧ی تشرینی یەکەمی ٢٠١٣\nیاریکردن بە تاک\nیاریرکردن بە کۆمەڵ\nکڵاش ئۆف کڵانس (بە کوردی لێکدانی ھۆزەکان بە ئینگلیزی Clash of Clans), یاریەکی ستراتیجی مۆبایلە پەرەپێدەر و بڵاوکردنەوەی کۆمپانیای سوپەرسێڵە. کڵاش ئۆف کڵانس لە ٢ی ئابی ٢٠١٢ بڵاوکرایەوە بۆ ئای ئۆ ئێس،لە ٧ی تشرینی یەکەمی ٢٠١٣ بۆ ئەندرۆید\nلە کاتی یاریکردن یاریزان شارۆچکەیەکی تایبەت بەخۆی ھەیە وە پێویستە بنیادی بنێت بۆ بە ھێزتر بوون لە کاتی بەرگری و ھێرشکردن بۆ کەسانی تر، سامانی سەرەکی لە یاریەکە بریتیە لە زێڕ، ئیلیکسر، ئیلیکسری تاریک. یاریزان دەتوانێت بچێتە پاڵ کلانەکان یان خۆی کلانێک دروست بکات، ھەر کلانێک جێگەی پەنجا یاریزان دەبێتەوە ھەروەھا دەتوانن جەنگ بەرامبەر کلانی تر دروست بکەن بە یەکەوە لە نێوان ٥ بەرامبەر ٥ تاکو ٥٠ بەرامبەر ٥٠، یارمەتی یەکتر دەدەن بە ڕەوانەکردنی سەرباز بۆ یەکتری ھەروەھا وتووێژ بکەن بە یەکەوە.\nکڵاش ئۆف کڵانس دوای بڵاوبوونەوەی توانی نمرەیەکی ئەرێنی بەدەست بێنێت لەلایەن بەکارھێنەرانەوە،\nھەروەھا نمرەیەکی بەرز لەلایەن ڕەخنەگرانەوە.\n١ شێوازی یاریکردن\n٣ سەربازەکان و سپێڵەکان\n٤ جەنگی کلان\n٥ بەیسی وەستا\n٦ کایەکانی کلان و برگە جادووەکان\n٧ گەشەپێدان و بڵاوکردنەوە\n٨ سەرباز و سپێڵ\nکڵاش ئۆف کڵانس یاریەکی ئۆنڵاینی بە کۆمەڵە، یاریزان سەرباز ئامادە دەکات و ھێرش دەکاتە سەر کەسانی تر بۆ بە دەست ھێنانی سامان بۆ خەزێنەکانی خۆی. چوار جۆر سامان ھەیە لەم یاریە بریتین لە زێڕ و ئیلیکسر، ئیلیکسری تاریک و ئەڵماس. بەکاردەھێنرێن بۆ بنیاتنانی بەرگری تا شارۆچکەکەیان بپارێزێت لە ھێرشی کەسانی تر. ھەروەھا ئیلیکسر و ئیلیکسری تاریک بەکاردێن بۆ ئامادەکردنی سەرباز و بەرزکردنەوەی ئاستی سەربازەکان و سپێڵەکان. جگە لەوەی یاریزان ژمارەیەکی زۆر ئەڵماس بەخۆڕایی وەردەگرێت دەتوانێت لە ڕێگەی ستۆری مۆبالەکەیەوە بیکڕێت. تێکڕای ھەر ھێرشکردنێک سێ ئەستێرە پێوەرە کاتی یاسایی ھەر یاریەک ٣ خولەکە. جگە لەوەی یاریزان دەتوانێت ھێرشبکاتە سەرکاسانی تر بە ھەمان شێوە ھێرشکردن بۆ گۆبلین ڤیلەیج بۆ کۆکردنەوەی زێڕ، ئیلیکسر و ئیلیکسر تاریک. یاریەکە بە ٢ وەستا دەسپێدەکات بەڵام یاریزان دەتوانێت زیادی بکا تاکو ٥ وەستا کە بە ئەڵماس دەکڕدرێن.\nبۆ پەیداکردنی گۆڵد و ئیلیکسر، یاریزان پێویستە کانی زێر و خەزێنەی زێڕ و کۆکەرەوەی ئیلیکسر و خەزێنەی ئیلیکسر بنیادبنێت یەک لە دوای یەک. ئیلیکسر بەکاردێت بۆ ئامادەکردنی سەرباز و بەرزکردنەزەی ئاستیان لەناو لابۆرتۆری، لە ھێرشکردن بۆ کەسانی تر بە زۆری پەیدادەکرێت. زێڕ بەکاردێت بۆ بنیادنانی بەرگری و بەرزکردنەوەی ئاستیان بۆ باشتر بوون ھەروەھا بۆ بەرزکردنەوەی ئاستی تاونھۆڵ بەکاردێت. لە تاونھۆڵ ٧، ئیلیکسری تارک بەردەستە، ئەم جۆرە ئیلیکسرە بەکاردێت بۆ ئامادەکردن و بەرزکردنەوەی ئاستی سەربازی تاریک و پاڵەوانەکان، وە دروستکردنی سپێڵی تاریکی (لە تاونھۆڵ ٨ بەردەستە)، ئیگڵ ئەرتلەری بنیادنراوێکی بەرگریە تەنھا لە تاوھۆڵ ١١ بەردەستە، ھەروەھا پاڵەوانێکی نوێش بەردەستە ناوی گران واردنە. تاکە پاڵەوانە کە بە ئیلیکسر بەدەست دێت. بۆ پەیداکردنی ئیلیکسری تاریک، یاریزان پێویستە کونکەری دارک ئیلیکسر و خەزێنەی دارک ئیلیکسر بنیادبنێت. لە تاونھۆڵ ١٢ یاریزان بنیادنراوێکی نوێ بەدەستدێنێت ئەویش گێگا تێسڵایە لە دوای بەرزکردنەوەی ئاستی تاونھۆڵ بۆ ١٢. ژمارەیکی زۆر بنیادنان بەردەستە بۆ یاریزان بۆ بەرگریکردن لە گوندەی، کانۆن، مۆڕتار، بۆمب، تێسلا، تراپ، ئارچەر تاوەر، ویزارد تاوەر، ئینفرینۆ تاوەر، ئێگڵ ئەرتلەری، دیوار. دیوارەکانیش ئاستیان بەرزدەکرێتەوە بە پێی بەرزی ئاستی تاونھۆڵ.\nسەربازەکان و سپێڵەکان[دەستکاری]\nیاریەکە دوو جۆر سەربازگەی ھەیە (سەربازگە و سەربازگەی تاریک) وە دوو کارگەی سپێڵی ھەیە (کارگەی سپێڵ و کارگەی سپێڵی تاریک). سەربازگە سەرباز دروست دەکات بە بەکارھێنانی ئیلیکسر، لە کاتێکدا سەربازگەی تاریک سەرباز دروست دەکات بە بەکارھێنانی ئیلیکسری تاریک. کارگەکانیش بە ھەمان شێواز کارگەی سپێڵی ئاسایی سپێڵی ئاسایی دروست دەکات بەبەکارھێنانی ئیلیکسر، کارگەی سپێڵی تاریک سپێڵی تاریک دروست دەکات بەبەکارھێنانی ئیلیکسری تاریک. ھەموو سەربازەکان و سپێڵەکان لەیەکتر جیاوازن. ھەروەھا وۆرک شۆپ وەکو ئەوانی تر بنیاد دەنرێت لە تاونھۆڵ ١٢ بەردەستە سێ جۆر دروستکراوی ھەیە ئەوانیش سیج مەشین، باتڵ بلیمپ و ستەن سلامەر.\nکلان بریتیە لە کۆمەڵە یاریزانێکە بەیەکەوە بۆ پشگیری کردنی یەکتر و یارمەتی دانی یەکتر و ڕاوێژکردن بەیەکتری ڕەوانەکردنی سەرباز و سپێڵ ھتد، یاریزان دەچێتە کلان بەو مەرجەی قەڵای کلانەکەی بنیاد بنێتەوە. تەنھا سەرۆک و یاریدەدەری سەرۆک دەتوانن جەنگ دەسپێبکەن لەگەڵ کلانەکانی تر. ھەر کلانێک پێش دەسپێکردنی جەنگ یەک ڕۆژی لەبەردەستە بۆ ئامادەبوون ھەروەھا یەک ڕۆژ بۆ جەنگ. ھەر ھێرشکردنێک بۆ کلانی بەرامبەر ٣ ئەستێرە دەکرێتە پێوەر تا کۆتایی ھەموو جەنگەکە ئەستێرە کۆدەکرێتەوە. ھەر یاریزانێک دەتوانێت دوو جار ھێرش بکاتە سەر دوو کەسی جیاوازی کلانی بەرامبەر، دوای تەواو بونی جەنگەکە زۆرترین ئەستێرە دەکرێتە پێوەر بۆ بڕاوە بوون. ئەگەر ھاتوو کۆتایی جەنگەکە ئەستێرەی ھەردوو لا وەک یەکتر بوون ئەوکاتە لە سەدا دەکرێتە پێوەر بۆ براوە بوون. یاریزانی براوە ئەگەر ھاتوو ھێرشی بۆ کلانی بەرامبەر کردبوو قازانج وەردەگرێت کە بریتیە لە زێڕ، ئیلیکسر و دارک ئیلیکسر بەپێی کەسی بەرامبەر و یەک ھێرش یان دوو ھێرش دەسکەوتەکەی دەگۆڕدرێت. ئەگەر کلانێک براوە بوو دەسکەوتەکەی بە پڕی وەردەگرێت ئەگەر بەرامبەر بوون یان دۆڕاو یەک لەسەر سێی دەسکەوتەکە وەردەگرێت. لە وەشانی مارچی ٢٠١٦، جەنگی کلانی ٣٥بەرامبەر٣٥ و ٤٥بەرامبەر٤٥ سڕایەوە.پاشان لە وەشانی مەی ٢٠١٦ جەنگی ٥بەرامبەر٥، ١٠بەرامبەر١٠، ١٥بەرامبەر١٥، ٢٠بەرامبەر٢٠، ٢٥بەرامبەر٢٥، ٣٠بەرامبەر٣٠، ٤٠بەرامبەر٤٠ و ٥٠بەرامبەر٥٠ بەردەست کرا.\nبەرەنگاری دۆستانە پێشکەش دەکرێت لەنێوان دوو یاریزانی یەک کلان بۆ پێشبرکێ یان بۆ خۆشی، بەڵام لەکاتی ئەنجامدانی ھیچ سەربازێک و سپێڵێک بەفیڕۆ ناڕوا و ھیچ دەسکەوتێکی تێدا نییە و ھیچ کاسێک زیاد نابێت یاخود کەم نایێتەوە.\nلە وەشانی ئۆکتۆبەری ٢٠١٨، خولی جەنگی کلان بەردەستکرا. ھەر کلانێک شەڕ لەگەڵ ٧ کلانی تردا دەکات بۆ بەرزبونەوەی ئاستی کلان وە لەھەمان کاتدا وەرگرتنی دەسکەوتەکان و مەدالیای خول. لە سەرئاستی ھەر ٧ کلانەکە ڕیزبەندی دادەنرێت و یەکەم و دووەم کلان بەرزدەکرێنەوە بۆ خولی داھاتوو ھەروەھا دوو کلانی کۆتایی دادەبەزێنرێن بۆ خولی پێشتر.\nلە وەشانی ٢٢ی مەی ٢٠١٧ سوپەرسێڵ شێوازێکی نوێی لە یاریەکە زیاد کرد ئەویش بەیسی وەستا بوو. یاریزان ڕێگەپێدراوە دەچێتە دورگەیەکەوە بە چارۆگەیەک و گوندێکی نوێ و جیاواز دروست دەکات.\nلە بەیسی وەستا شێوازی یاریکردنی جیاوازە، یاریزان دەتوانێت ھێرشبکاتە سەر کەسانی تر بەڵام لەھەمان کاتدا کەسی بەرامبەریش ھێرشی بۆ دەبا، کام یاریزان لە سەدای زیاتر بەدەست بێنێت یاخود ئەستێرەی زیاتر براوە دەبێت و دەستکەوتی شەڕەکە بۆ براوە دەبێت دەسکەوتەکەش بریتیە لە زێڕ، ئیلیکسر و کاس. یاریزان بەبردنەوەی سێ شەر لە کەسانی بەرامبەر دەسکەوتەکان بەدەست دێنێت، کە زێڕ و ئیلیکسر و کاسە تا ٢٤ کاتژمێری داھاتوو، پاشان ھەر ھێرشکردنێک دەسکەوتەکە تەنھا بریتی دەبێت لە کاس.\nیاریزان دەتوانێت ئەڵماس بەکاربێنێت بۆ خێراکردنی کات لە یاریەکە، ئەم پێشکەوتنە زۆر خێڕایە (ھەرشتێک لە نێو بەیسی وەستادا بێت دەیگرێتەوە) ھەروەھا دەتوانێت لە ڕێگەی تاوەری کاتژمێر کات خێرا بکات کە بە پێی ئاستی بەرز و نزمی تاوەری کاتژمێر جیاوازی ھەیە، نێوانی ھەرجارێک خێراکردنی لە ڕێگەی تاوەری سەعات ٧ کاتژمێر دەخایەنێت، زۆرترین کاتی خێرایی لە ڕێگەی تاوەری کاتژمێرەوە ١٠ خولەکە. پاڵەوانێکی نوێ، باتڵ ماشین، ئەویش لەدوای وەشانە نوێیەکە بەردەستکرا. تاکە پاڵەوانە کە ھێزەکەی دووبارە و دووبارە بەکاردێتەوە، ناوی ھێزەکەی چەکوشی کارەباییە. لە مارچی ٢٠١٨، بوڵدەرھۆڵ ئاستی ٨ بڵاوکرایەوە.\nکایەکانی کلان و برگە جادووەکان[دەستکاری]\nلە دیسەمبەری ٢٠١٧، کایەکانی کلان بەردەسکران لەلایەن سوپەرسێڵەوە، یەکەم ئیڤێنت کە ھەموو ئەندامەکانی ناو کلان بەیەکەوە کار بکەن بۆ تەواوکردنی فرمانەکان، دواتر وەرگرتنی پۆینتی کلان. دوای تەواو بوونی پۆینتەکان بەتەواوەتی ڕیزی خەڵاتەکان دەکرێنەوە، یاریزان دەتوانێت یەک خەڵات لە ڕیزێک وەربگرێت کە کراوەتەوە (بە تەواونەکردنی تەواوی پۆینتەکان ھەموو ڕیزی خەڵاتەکان وەرناگیرێت)، لەم وەشانە بڕگەی سیحرەکانیش بەردەستکرا، کە لە زۆر برگە پێک دێت بەکارھێنانیان جیاوازە.\nگەشەپێدان و بڵاوکردنەوە[دەستکاری]\nجۆناس کۆلارۆس یەکێک لە دارێژەرانی کڵاش ئۆف کڵانس قسەدەکات دەربارەی دیزاینکردنی کڵاش ئۆف کڵانس\nگەشەپێدەری کڵاش ئۆف کڵانس سوپەرسێڵە، کۆمپانیاکە لە پشت چەند یاریێکی تریشەوەیە: ھەی دەی، بوم بچ، کڵاش ڕۆیاڵ و بڕاول ستارس. ئەم یاریە لە ٢ی ئۆگەستی ٢٠١٢ بۆ سیستەمی ئای ئۆ ئێس بڵاوکرایەوە، لە ٧ی ئۆکتۆبەری ٢٠١٣ بۆ سیستەمی ئەندڕۆید بڵاوکرایەوە.\nسەرباز و سپێڵ[دەستکاری]\nوۆڵ برێکەر ٨\nبەیبی دراگۆن ٦\nئیلیکترۆ دراگۆن ٤\nناوی سەربازی تاریک\nھۆگ ڕایدەر ۱۰\nناوی سپێڵی تاریک\nئێرث کوێک ٤\n^ بڵاوکردنەوەی کڵاش ئۆف کڵانس بۆ سیتەمی ئای ئۆ ئێس\n^ ئادەم کۆدەر وتی لە کۆتاییدا کڵاش ئۆف کڵانس دەخرێتە سەر ئەندرۆید\n^ "Clash of Clans Reviws". لە ڕەسەنەوە ئەرشیڤ کراوە لە ٢٨ی ئایاری ٢٠١٩. لە ڕێکەوتی ١٢ی حوزەیرانی ٢٠١٩ ھێنراوە. پارامەترەکە |dead-url= پشتگوێ خرا (یارمەتی); بەدواداچوون بۆ ڕێکەوت بکە لە: |access-date=, |archive-date= (یارمەتی)\n^ حوزەیرانی ٢٠١٩\n^ سڕانەوەی ٣٥بەرامبەر٣٥ و ٤٥بەرامبە٤٥\n^ پلەیەر وەن\n^ جەنگی دۆستانە\n^ پرسیار و وەڵامی جەنگی کلان\n^ بەیسی وەستا بەخێربێیت بۆ نێو کڵاش ئۆف کڵانس\n^ کایەی کلان لە ڕێگایە\n^ بڕگەی جادوو چییە؟\n^ دەیڤد گیلبێرت وتی سوپەڕسێڵ مانگانە ٣٠ میلیۆن دۆلار لە ڕێگەی کایەکانی کڵاش ئۆف کڵانس و ھەی دەی بەدەست دێنێت ٢٠١٦\n^ ١٢ی حوزەیرانی ٢٠١٩\nوەرگیراو لە «https://ckb.wikipedia.org/w/index.php?title=کلاش_ئۆف_کلانس&oldid=656026»\nئەم پەڕەیە دواجار لە ١٨:٣٧ی ١ی کانوونی دووەمی ٢٠٢٠ نوێ کراوەتەوە.


ئولێنهاگ: داواکردنی پێناسە بۆ دۆزینەوەی بێمۆڵەتان قوبوڵ نییە - Radio Sweden Kurdish - ڕادیۆی سوید - Radyoya Swêdê | Sveriges Radio\nErik Ullenhag. Foto: Bertil Ericson/Scanpix.\nئولێنهاگ: داواکردنی پێناسە بۆ دۆزینەوەی بێمۆڵەتان قوبوڵ نییە\nبڵاو کرایه‌وه fredag 22 februari 2013 kl 14.31\nوەزیری هاوگونجی ئێریک ئولێنهاگ دەڵێت گەر وابێت کە پۆلیسی ستۆکهۆلم لە هێلەکانی شەمەندەفەری ژێرزەمینی، میترۆدا بەگومانی بێمۆڵەتیی خەڵکی ڕەشپێست یاخود ڕەنگ و ڕوخسار تۆخ بگرن ئەوە کارێکی ناپەسەندە و دژ بە ڕەوتی یاساکانە.\nپێش ماوەیەک دەنگۆی ئەوە هەبوو کە پۆلیسی ستۆکهۆلم لە میترۆکاندا بە جلوبەرگی مەدەنییەوە دەوەستن و گومان لەهەر دەموچاوێکی بیانی بکەن بانگی دەکەن و داوای پێناسەی لێ دەکەن. ئەوەیش لەهەوڵی گەڕانیان بەدوای ئەو پەنابەرانەی بێمۆڵەت و نهێنی لە سویددا دەژین.\nوەزیری هاوگونجی دەڵێت ئەو کارە نیگەرانی لە نێو هاوڵاتییان دەنێتەوە و چی زووە پۆلیس دەبێت لە بنج و بناوانی ئەو ڕەفتارە بکۆڵیتەوە.\nئەو کارەی پۆلیس لە کاتێکدایە کە لەساڵی 2009 ەوە حوکوومەت بڕیاری دا کە دەستگە بەرپرسەکان کاری جدی بۆ ناردنەوەی ئەو پەناخوازانە بکەن کە بێمۆڵەت لە سویددان و بڕیاری ناردنەوەیان دەرچووە. ئولێنهاگ دەڵێت ئەمە مانای ئەوە نییە بەو شێوەیە بەدوایاندا بگەڕێین بەڵکە دەبێت ڕێگەی دیکە بگیرێتە بەر.


كاتێك ئێسكی ماسی له‌قوڕگت ده‌گیرێت ده‌بێت چى بكه‌یت؟ - Yeane.Org ماڵپەری یانی\nماسی خۆراکێكی ده‌وڵه‌مه‌نده به ڤیتامین و کانزاکان خواردنی ماسی سودێکی زۆری هه‌یه بۆ ته‌ندروستی به پێی لێکۆڵینه‌وه‌کان له هه‌فته‌یه‌کدا ده‌بێت 2 جار گۆشتی ماسی بخورێت.\nوه‌ک ده‌زانین ماسی له ئێسک و کڕکڕاگه‌ی زۆر پێک هاتوه بۆیه ده‌کرێت زۆر جار له کاتی خواردن و به‌کارهێناندا توشی ناڕه‌حه‌تی ببینه‌وه وه‌ک گێرانی ئێسکی ماسیه‌که له قوڕگ که له‌وانه‌یه زۆرمان ئه‌م حاڵه‌ته‌مان به‌سه‌رهاتبێت که توشی ناڕه‌حه‌تیه‌کی زۆرمان ده‌کات به شێوه‌یه‌ک که نه‌توانین خۆراک بخۆین، ،ئه‌مه تاقیکردنه‌وه‌یه‌کی ئاسانه بۆ ئه‌وه‌ی به‌کاریێنیت له حاڵه‌تێکی وادا ئه‌گه‌ر هاتوو ئێسکێکی ماسی له قوڕگت گیر بوو به بێ ئه‌وه‌ی سه‌ردانی نه خۆشخانه بکه‌یت.\nچه‌ند دانه‌یه‌ك له زه‌یتون بێنه‌و له‌ناو هه‌ندێك ئاودا بیكۆڵێنه‌و دواتر ئه‌و شه‌ربه‌تی زه‌یتوونه هه‌ر به‌گه‌رمی و به هێواشی و له‌سه‌رخۆ بیخۆره‌وه بۆ ئه‌وه‌ی شه‌ربه‌تی زه‌یتوونه‌که بۆ چه‌ند خوله‌کێک له‌سه‌ر ئێسک یان دڕکی ماسیه‌که بمێنێته‌وه، پاشان و دوای چه‌ند خوله‌كێك ده‌بینیت كه نه ئێسكه‌كه و نه ناڕه‌حه‌تیه‌كه‌شی له‌قوڕگا نامێنێت.\nئه‌گه‌ر بڕواش به كاریگه‌ری ئه‌و چاره‌سه‌رییه ناكه‌یت ده‌توانیت تاقی بكه‌یته‌وه، بۆنموونه هه‌ندێك ئێسكی ماسی بكه‌ره ناو شه‌ربه‌تێكی كوڵاوی زه‌یتوونه‌وه وه‌ك له‌سه‌ره‌وه باسمان كرد ده‌بینیت كه پاش چه‌ند خوله‌كێك ئێسكی ماسیه‌كه نه‌رم ده‌بێته‌وه، به‌شێوه‌یه‌ك وه‌كو مه‌عكه‌رۆنیه‌کی نه‌رمی لێدێت.


وەك نوكتە باس دەكرێت\nكاندیدكردنی كوڕی بەرپرسان بۆ پۆستە باڵاكان نیگەرانی لەناوخۆی یەكێتی دروستكردووە\n15/05/2019 4727 جار خوێندراوه‌ته‌وه\nكاندیدكردنی كوڕی بەرپرسان بۆ پۆستە باڵاكان نیگەرانی لەناوخۆی یەكێتی نیشتمانی دروستكردووەو ئەو پرسەش وەك نوكتە باس دەكرێت.\nلەناوخۆی یەكێتی قوباد تاڵەبانی كوڕی جەلال تاڵەبانی سكرتێری كۆچكردووی یەكێتی‌و دەرباز كۆسرەت رەسوڵ كوڕی جێگری یەكەمی سكرتێری گشتی‌و كاروان مەحمود سەنگاوی كوڕی یەكێك لەئەندامانی مەكتەبی سیاسی كاندیدن بۆ ئەو پۆستانەی لەكابینەی نوێ بەر ئەو حیزبە دەكەوێت.\nبەپێی زانیاری سەرچاوەیەكی ئاگادار بۆ شارپرێس، لەسەر ئاستی كادرانی خوارەوەو ناوەندی ئەوە نیگەرانی لەناو یەكێتی نیشتمانی دروست كردووە، بەوەی بەرپرسانی ئەو حیزبە، تەواوی دەستكەوتەكانیان بۆ خۆیان‌و كوڕەكانیان قۆرغكردووە.\nهەر بەپێی زانیارییەكان، ئەو پرسە لەناو كادرانی خوارەوەو ناوەندی یەكێتی وەك نوكتە باس دەكرێت، بەتایبەتی دوای ئەوەی مەحمود سەنگاوی ئەندامی مەكتەبی سیاسی یەكێتی روونكردنەوەیەكی بڵاوكردەوەو تێدا كاندیدبوونی كوڕەكەی بۆ پۆستێكی وەزاری راگەیاند.\nلەناو یەكێتی قوباد تاڵەبانی بۆ پۆستی جێگری سەرۆكی حكومەت‌و دەرباز كۆسرەت رەسوڵ، بۆ پۆستی بەرێوەبەری گشتی ئاسایشی هەرێم، یان وەزارەتی پلاندانان، كاروان مەحمود سەنگاویش بۆ پۆستی وەزارەتی پلاندانان كاندیدە.


کوردیپێدیا - نەوشیروان مستەفا\n👫 نەوشیروان مستەفا | پۆل: کەسایەتییەکان | زمانی بابەت: 🏳 کوردیی ناوەڕاست\nلە ساڵی 1944 لە گەڕەکی سەرشەقام (بەرخانەقا)ی شاری سلێمانیسلێمانی لە بنەماڵەیەکی ناسراو و رۆشنبیری ئەو شارە لە دایکبووە.\nقوتابخانەی سەرەتایی و ناوەندی و دواناوەندی لە شاری سلێمانی تەواوکردووە، پاشان لە ساڵی 1967 دا کۆلێژی زانستە سیاسییەکانی لە زانکۆی بەغدا تەواوکردووە و لە زانکۆی ڤیەننا درێژەی بە خوێندن دا بەڵام لەبەر خاتری گەلەکەی ساڵی 1975 کەناری ئارامی دانوب جێدەهێڵێت و دەستبەرداری دکتۆراکەی دەبێت و دەچێتە ژینگەی سەختی چیاکانی کوردستان و لەگەڵ هاوڕێکانی دا شۆڕش هەڵدەگیرسێنێتەوە و دەبێتە کەسی دووهەمی شۆڕش و کەسی دووهەمی یەکێتی نیشتیمانی کوردستان.\nلە دوای ئەوەی هێزەکانی پێشمەرگە دەکشێنەوە، دەستپێدەکات بە بەرزکردنەوەی وورەی خەڵک و پلانی پۆ ڕاپەڕین داڕشت کە پاشتر سەریگرت و باشووری کوردستان لە هێزەکانی چەپەڵی بەعس ڕزگاری بوو. هەر لەبەر ئەوەش بە نەوشیروان مستەفا دەگوترێت (ئەندازیاری ڕاپەڕین).\nلە دوای ڕاپەڕین هەوڵێکی زۆر دەدات بۆ ئەوەی حوکمەتێکی دادپەروەرانە دروستببێت لە باشووری کوردستان بەڵام لەبەر ئەوەی سەرکەوتوو نابێت توڕە دەبێت لە هەندێک ڕامیارکاری بەرژەوەندیخواز و دەچێتە لەندەن و لەوێ خەریکی نووسینی چەند پەرتووکێک دەبێت.\nلە کۆتایی نەوەتەکان دا لەسەر داوای گەلێک خەڵک و سەرکردە، دەگەڕێتەوە کوردستان و وەک سکرتێری یەکێتی بەردەوام دەبێت و هەوڵێکی زۆر بۆ چاکسازی دەدات لە نێو یەکێتی دا، بەڵام لەبەر ئەوەی سەرکەوتوو نابێت بە تەواوی وازی لە یەکێتی هێنا و بزووتنەوەی گۆڕانبزووتنەوەی گۆڕانی دامەزراند و تا کۆتایی ژیانیشی بەردەوام بوو لە بەرانگاربوونەوەی گەندەڵی و هەوڵدان بۆ چاکسازی و خزمەتکردنی خەڵک.\nچەندین پەرتووکی هەیە لەوانە (کورد و عەجەم، حکومەتی کوردستان، لە کەناری دانوبەوە بۆ خڕی ناوزەنگ، کورد لە گەمەی سۆڤێتیدا، پەنجەکان یەکتری ئەشکێنن، ژیانی بە تەمەنترین رۆژنامەی کوردی لە 1926-1983).\nڕۆژی 19-05-2017 لە ماڵەکەی خۆی، لە شاری سلێمانی، کۆچی دوایی کرد و لە مەرامسیمێکی بێ وێنە لە مێژووە گەلی کورد دا، لە نێو ئاپۆڕای خەڵک دا، لە گردی زەرگەتە بە خاک سپێردرا.\n#سلێمانی | #بزووتنەوەی گۆڕان |\n 📡 ماڵپەڕ | 🏳 کوردیی ناوەڕاست | نیاز محەمەد - ماڵپەڕی جیهان پرێس\n 📕 پەڕتووک | 🏳 کوردیی ناوەڕاست | هەنبانەبۆرینە\n📚 فایلی پەیوەندیدار: 115\n🖇 بابەتە پەیوەستکراوەکان: 246\n1. 👁 بەرەو ڕووناکی\n1. 👁 بارزانی پەیامێک بەبۆنەی کۆچی دوایی نەوشیروان مستەفا بڵاودەکاتەوە\n3. 👁 پانۆرامای دە ڕۆژی تیپی 57ی سەگرمە ساڵی 1985\n4. 👁 پرسە نامەی نەوشیروان مستەفا بۆ بنەماڵەی کوێخا ڕەسوڵ - مەنگوڕ\n5. 👁 پرسەنامەی نەوشیروان مستەفا بۆ جەمال نەبەز بەبۆنەی کۆچی دواییی نافیعەخانی خوشکییەوە\n6. 👁 پەیامی قوباد تاڵەبانی لە 5ەم ساڵیادی کۆچی دوایی نەوشیروان مستەفا\n7. 👁 پەیامێکی تووند لە سەرکردایەتی پارتییەوە بۆ نەوشیروان مستەفا\n8. 👁 پەیامێکی گرنگ بۆ گۆڕانخوازان؛ وەڵامێکی زۆر پێویست و گرنگ، زۆریش ماوە بۆ وتن\n9. 👁 دەستنووسی ئامادەکردنی هەواڵی کۆچی دوایی نەوشیروان مستەفا\n10. 👁 دەقی پەیامەکەی بەرهەم ئەحمەد ساڵح بۆ مەرگی نەوشیروان مستەفا\n11. 👁 راگەیەندراوی بزوتنەوەی گۆڕان لەسەر کۆچی دوایی نەوشیروان مستەفا\n12. 👁 راگەیەندراوی کەجەکە لە یادی 5 ساڵەی کۆچی دوایی نەوشیروان مستەفا\n13. 👁 سکاڵا لەسەر نەوشیروان مستەفا بۆ ئامادەبوونی لە لە دادگا لە 01-06-2016\n14. 👁 سەرۆکی پەرلەمانی کوردستان سەردانی نەوشیروان مستەفا دەکات\n15. 👁 سەرۆکی حکومەتی هەرێمی کوردستان پەیامێک بەبۆنەی کۆچی دوایی نەوشیروان مستەفا بڵاودەکاتەوە\n16. 👁 فوئاد مەعسوم سەرکۆماری عێراق بروسکەیەکی ماتەمەینی ئاڕاستەی خانەوادەی نەوشیروان مستەفا رێکخەری گشتی بزوتنەوەی گۆڕان کرد\n17. 👁 قوباد تاڵەبانی: کۆچی دوایی نەوشیروان مستەفا کەلێنێکی گەورەی دەبێت\n18. 👁 نامەی مام جەلال بۆ مەسعود بارزانی و نەوشیروان مستەفا ساڵی 1991\n19. 👁 نامەی نەوشیروان مستەفا بۆ حەمەی کاک هەمزە\n20. 👁 نامەیا نەوشێروان مستەفا بو ئەندامێن فراکسیونا گوڕان ل پەرلەمانێ کوردستانێ\n21. 👁 نامەیەکی توندی نەوشیروان مستەفا بۆ جەبار فەرمان\n22. 👁 نامەیەکی جەبار فەرمان بۆ نەوشیروان مستەفا\n23. 👁 نامەیەکی نەوشیروان مستەفا دەربارەی دادگاکانی سنووری یەکێتی\n24. 👁 نەخشەی راپەڕینی بەهاری 1991ی باشووری کوردستان\n25. 👁 نەوشیروان مستەفا سێ پەیام ئاڕاستەی هاوڵاتیان و مام جەلال و مەسعود بارزانی دەکات\n26. 👁 نەوشیروان مستەفا.. هەمیشە پیلان و بوختان\n27. 👁 هۆنراوەیەکی بڵاونەکراوەی نەوشیروان مستەفا ئەمین\n3. 👁 بنەماکانی نەوشیروانیزم سەرکردەبە سەرۆک مەبە\n4. 👁 بیرەوەری ژیان و مەرگی نەوشیروان مستەفا\n5. 👁 بەدەم رێگاوە گوڵچنین - کتێبی 1\n6. 👁 پرۆسەی پێکهێنانی سەرۆکایەتی هەرێم\n7. 👁 پەنجەکان یەکتری ئەشکێنن؛ دیوی ناوەوەی روداوەکانی کوردستانی عیراق 1979 - 1983\n8. 👁 تاریخ سیاسی کردها\n9. 👁 چەند لاپەرەیەک لە مێژووی رۆژنامەوانیی کوردی 1938-1958 (رۆژنامەوانیی نهێنی)\n10. 👁 چەند لاپەڕەیەک لە مێژووی رۆژنامەوانیی کوردی 1898-1918\n11. 👁 حکومەتی کوردستان: کورد لە گەمەی سۆڤێتیدا\n12. 👁 خولانەوە لەناو بازنەدا: دیوی ناوەوەی رووداوەکانی کوردستان 1984-1988\n13. 👁 خەون یان مۆتەکە! دیوی ناوەوەی رووداوەکانی کوردستانی عیراق (1992 - 2002)\n14. 👁 درۆ و دراو\n15. 👁 دیوی ناوەوەی تاوانەکانی نەوشیروان مستەفا لە ناخی منی پێشمەرگەدا\n16. 👁 دیوی ناوەوەی روداوەکان - وەڵامێک بۆ نەوشیروان مستەفا\n17. 👁 دەسنووسی نەوشیروان مستەفا: کەشکۆڵی شیعری کوردی\n18. 👁 ژیان بەتەمەنترین رۆژنامەی کوردی 1926-1938\n19. 👁 ژیان و نهێنییەکانی نەوشیروان مستەفا - بەرگی 1\n20. 👁 ژیان و نهێنییەکانی نەوشیروان مستەفا - بەرگی 2\n21. 👁 شۆڕشی ساڵی 1880ی شێخ عوبەیدوڵڵای شەمزینی\n22. 👁 گۆڕان لەکوێوە گەیشتە کوێ؟\n29. 👁 نەوشێروان مستەفا لە شیری هەتا پیری\n30. 👁 کارەساتی هەکاری\n31. 👁 کتێبی سور چەپکێک لەقسەکانی ماوتسی تۆنگ\n32. 👁 کرد و عجم\n33. 👁 کورد و عەجەم\n34. 👁 کورد و عەجەم: مێژووی سیاسیی کوردەکانی ئێران\n35. 👁 کوردستانی عێڕاق: سەردەمی قەڵەم و موراجەعات (1928 - 1931)\n36. 👁 کیمیابارانکردنی هەڵەبجە لە نێوان تاڵەبانی و نەوشیروان مستەفا و دادگای باڵای تاوانەکاندا\n37. 👁 کینە و پیلانگێڕیی لە سیاسەتدا؛ نەوشیروان مستەفا وەک نموونە\n38. 👁 کێشەی پارتی و یەکێتی\n12. 👁 01-06-2016\n13. 👁 02-09-2016\n14. 👁 03-12-1983\n15. 👁 03-12-2012\n16. 👁 06-05-1995\n17. 👁 07-01-2013\n18. 👁 09-04-2015\n19. 👁 09-08-1995\n20. 👁 09-08-2014\n21. 👁 10-05-2016\n22. 👁 10-06-1970\n23. 👁 10-12-1985\n24. 👁 11-03-1991\n25. 👁 12-05-2016\n26. 👁 13-05-2017\n27. 👁 13-11-1994\n28. 👁 13-12-1975\n29. 👁 15-08-2016\n30. 👁 15-09-1984\n31. 👁 17-02-2011\n32. 👁 17-03-2017\n33. 👁 17-11-1981\n34. 👁 18-03-2017\n35. 👁 19-05-2017\n36. 👁 19-09-1996\n37. 👁 1964\n38. 👁 1976\n39. 👁 1978\n40. 👁 1981\n41. 👁 1982\n42. 👁 1983\n43. 👁 1984\n44. 👁 1991\n45. 👁 20-10-2004\n46. 👁 22-12-1944\n3. 👁 بەختیار مستەفا و نەوشیروان مستەفا و مستەفا ئەمین و فاتمە ئەمین\n4. 👁 بەکر پیرۆت و شەهید ئازاد هەورامی و نەوشیروان مستەفا و سەید کەریم\n5. 👁 جەلال تاڵەبانی، قاسملۆ، نەوشیروان مستەفا و عەبدوڵڵا حەسەن زادە\n6. 👁 جەلال تاڵەبانی، کۆسرەت رەسوڵ، نەوشیروان مستەفا و بەرهەم ساڵح\n7. 👁 جەلال جەوهەر و نەوشیروان مستەفا و مام جەلال\n8. 👁 سووتاندنی کتێبەکانی نەوشیروان مستەفا\n9. 👁 شاسوار عەبدولواحید بۆ نەوشیروان مستەفا دەگری\n10. 👁 عادل موڕاد، کەمال خۆشناو، نەوشیروان مستەفا و ملازم عومەر عەبدوڵڵا\n17. 👁 قاسمەرەش، هەندێک لە سەرکردەکانی یەکێتی نیشتمانی کوردستان\n18. 👁 مام جەلال لە مەنگوڕایەتیدا لە نێوان هەڤاڵانی\n19. 👁 مام جەلال، نەوشیروان مستەفا و ئازاد هەورامی\n20. 👁 مام رۆستەم، شەهید نازم محەمەد سڵێمان، ملازم عومەر و نەوشیروان مستەفا - ناوزەنگ 1983\n21. 👁 مام رۆستەم، ناسری رەزازی و نەوشیروان مستەفا\n22. 👁 مام ڕۆستەم و ناسری ڕەزازی و نەوشیروان مستەفا\n23. 👁 مامۆستا حەسەن و نەوشیروان مستەفا\n24. 👁 ملازم عومەر، ئەحمەد هەردی، محەمەد حەمە باقی، نەوشیروان مستەفا و عەبدوڵڵا ئاگرین\n25. 👁 ملازم عومەر، مەسعود بارزانی، نەوشیروان مستەفا، جەبار فەرمان\n26. 👁 مولازم عومەر، جەلال تاڵەبانی، هێرۆ ئیبراهیم ئەحمەد و نەوشیروان مستەفا\n27. 👁 مەجیدی حاجی عەلی شاناخسێیی، نەوشیروان مستەفا و مام عەلی ماوەتی\n28. 👁 مەحمود سەنگاوی، شێخ جەعفەر و نەوشیروان مستەفا\n29. 👁 مەسعود بارزانی و نەوشیروان مستەفا\n30. 👁 مەسعود بارزانی و نەوشیروان مستەفا و کۆسرەت ڕەسوڵ لەوێنەیەکدا بەیەکەوەن\n31. 👁 مەسعود بارزانی، حاکم قادر و نەوشیروان مستەفا\n32. 👁 نەوشيروان مستەفا و ئاراس ئيلنجاغی\n33. 👁 نەوشیروان مستەفا\n34. 👁 نەوشیروان مستەفا ئەمین لە بەکرەجۆ\n35. 👁 نەوشیروان مستەفا ئەمین و مام جەلال تاڵەبانی\n36. 👁 نەوشیروان مستەفا ئەمین و مەلا بەختیار و مام جەلال تاڵەبانی\n37. 👁 نەوشیروان مستەفا ئەمین ڕێکخەری گشتی بزوتنەوەی گۆڕان و کەیفی عەبدوڵڵا شێخانی2\n38. 👁 نەوشیروان مستەفا و بەختیار مستەفای برای\n39. 👁 نەوشیروان مستەفا و خاتوو شوعلەی هاوسەری\n40. 👁 نەوشیروان مستەفا و خالید خولە سوور\n41. 👁 نەوشیروان مستەفا و شازاد سائیب\n42. 👁 نەوشیروان مستەفا و شێرکۆ بێکەس\n43. 👁 نەوشیروان مستەفا و شەماڵی سایەق\n44. 👁 نەوشیروان مستەفا و مام ڕۆستەم و پۆلێک پێشمەرگەی یەکێتیی لە سەرگەڵوو\n45. 👁 نەوشیروان مستەفا و مەحمود عوسمان\n46. 👁 نەوشیروان مستەفا، ئەوڕەحمان ئەحمەد دۆڵاشی و مستەفا ئەمین\n47. 👁 نەوشیروان مستەفا، جەلال تاڵەبانی و ؟\n48. 👁 نەوشیروان مستەفا، عادل موراد، د. جەعفەری شەفیعی و د. کەمال خۆشناو\n49. 👁 نەوشیروان مستەفا، مەسعود بارزانی، جەوهەر نامیق، فەلەکەدین کاکەیی و سامی عەبدولڕەحمان\n50. 👁 نەوشیروان مستەفا، مەلا بەختیار و مام جەلال تاڵەبانی\n51. 👁 وێنەیەکی سێڵفی لەگەڵ نەوشیروان مستەفا\n52. 👁 کاروانی خەباتی نەوشیروان مستەفا ئەمین\n53. 👁 کردنەوەی زانکۆی سلێمانی لەلایەن نەوشیروان مستەفاوە دوای راپەڕین\n1. 👁 مام جەلال و نەوشیروان مستەفا و بەرهەم ئەحمەد ساڵح و ملازم عومەر لە نەخۆشخانەی گشتی کۆیە\n2. 👁 بەڵگەکان چی دەسەلمێنن؟\n3. 👁 حسک و بەدیلگرتنی نەوشیروان مستەفا\n4. 👁 دروستکردنی مەفرەزە سەرەتاییەکان لەلایەن کاک نەوشیروانەوە\n5. 👁 لەنێوان نەوشیروان مستەفا و مەسعود مستەفادا\n6. 👁 وریای وەهابی نەققاڕ\n7. 👁 ڕوونکردنەوەیەک بۆ ڕای گشتی لە لیژنەی پاراستنی ئەرشیفی نەوشیروان مستەفاوە\n1. 👁 شوعلە عەلی سەعید\n📅 رۆژی لەدایکبوون: 22-12-1944\n📅 رۆژی کۆچی دوایی: 19-05-2017 (73 ساڵ)\n➕ ئەم بابەتە لەلایەن: (هاوڕێ باخەوان)ەوە لە: Jul 22 2009 2:44PM تۆمارکراوە\n✍ ئەم بابەتە بۆ دواجار لەلایەن: (زریان سەرچناری)ەوە لە: May 19 2022 7:56PM باشترکراوە\n👁 ئەم بابەتە 111,121 جار بینراوە\n📷 فایلی وێنە 1.0.1 12 KB Jul 22 2009 2:44PM هاوڕێ باخەوان\n🗄 سەرچاوەکان 19,505\n| کاتی ئافراندنی لاپەڕە: 15.734 چرکە!


پاڵەوانێتیەکی نێودەوڵەتی لەهەڵەبجەی شەهید بەڕێوەدەچێت · Kurdsport\nدەستپێک/هەواڵ/پاڵەوانێتیەکی نێودەوڵەتی لەهەڵەبجەی شەهید بەڕێوەدەچێت\nپاڵەوانێتیەکی نێودەوڵەتی لەهەڵەبجەی شەهید بەڕێوەدەچێت\n252 بە خولەکێک دەخوێندرێتەوە\nمستەفا جەبار سەرۆکی یەکێتی ناوەندی موای تای عێراق و ریاز هەمزەی سەرۆکی لیژنەی پیشەگەریی هەمان یەکێتی ئەمڕۆ (دووشەممە) چاویان کەوت بەسەرۆک و ئەندامانی لیژنەی وەرزش و لاوانی پەرلەمانی عێراق و بەڵێنی پاڵپشتی پاڵەوانێتیەکی نێودەوڵەتیان لەهەڵەبجەی شەهید لێ وەرگرتن.\nلەکۆبوونەوەکەدا هەریەکە لە عەباس علێوی سەرۆکی لیژنەی وەرزش و لاوان لەپەڕلەمانی عێراق و دیار بەرواری جێگری سەرۆک و ئارەزوو مەحمود ئەندامی لیژنەکە و دکتۆرە جوان سەرۆکی فراکسیۆنی یەکێتی نیشتیمانی کوردستان پێشوازیان لەوەفدی یەكێتی ناوەندی موای تای عێراق کرد و تەواوی پاڵپشتی و هاوکاریی خۆیان بۆ بەڕێوەچوونی پاڵەوانێتیەکە لەشاری هەڵەبجەی شەهید دەربڕی.\nبەووتەی یەكێتی موای تای عێراق هەڵبژاردنی هەڵەبجە بۆ بەڕێوەچوونی پاڵەوانێتیەکە بۆ ئەو هەموو ئازار و مەینەتی و کارەساتە دەگەڕێتەوە کەبەسەر شارەکە هاتووە و ناوی پاڵەوانێتیەکەش بریتی دەبێت لە (پاڵەوانێتی پیشەگەریی هەڵەبجە).\nپاڵەوانێتیەکە راستەوخۆ بەسەرپەرشتی یەکێتی موای تای جیهان دەبێت و باشترین و بەهێزترین یاریزانەکانی موای تای بەشداریی تێدادەکەن، ئەمەش دەبێتە یەکەم پاڵەوانێتی لەم جۆرە لەسەرانسەری عێراق.\nیەکێتی موای تای عێراق رایدەگەیەنێت ئامادەکارییەکانیان بۆ پاڵەوانێتیەکە لەوێستگەکانی کۆتایی دایە و فیلمێکی دیکیۆمێنتاری لەسەر تاوانی کیمیایی بارانی هەڵەبجە و کاریگەرییەکانی دروستکراوە و لەکاتی پاڵەوانێتیەکە نمایش دەکرێت.\nله‌سوید لوقمان و ئاریان و بڕیار گۆڵكه‌رى ئه‌م هه‌فته‌یه‌ى تیپه‌كانیان بوون\nله‌فینله‌ندا یاسر و ئارام پله‌ى سێیه‌مى نۆردیك فیتنس ئێكسپۆیان پێبڕا\nگواستنەوەی یاریزانان دوای کۆرۆنا\nكچانى عاموودێ به‌بردنه‌وه‌یه‌ك دوو پله‌ى تر به‌ره‌و سه‌رووى ریزبه‌ندى هه‌نگاویان نا\nدیلان دوو گۆڵی بۆ یانەکەی کرد و بووە خاوەنی پێنج گۆڵی ئیتانی یانەکانی سوید\nگۆڵپارێزه به‌ئه‌زموونه‌كه‌ى كورد نه‌شته‌رگه‌رییه‌كی سه‌ركه‌وتووى بۆكرا\nناوه‌ڕاستكارێكى كورد یانه‌كه‌ى په‌ڕانده‌وه قۆناغى شانزه تیپى جامى توركیا


فیلمی "ئه‌زموون" نمایش ده‌كرێت\n:: AM:11:26:04/05/2022 \nبڕیاره فیلمی "ئه‌زموون" له سینه‌مای ئێمپایه‌ر له فامیلی مۆڵی هه‌ولێر، له سه‌عات چوار دا نمایش بكرێت. فیلمه‌كه باس له ئه‌زموونی كچێك ده‌كات كه له كاتی تاقیكردنه‌وه‌كانی كۆتایی ساڵ، تووشی ده‌بێت. ده‌رهێنه‌ر رای ده‌گه‌یه‌نێت، فیلمه‌كه خاوه‌نی خه‌ڵاتی باشترین فیلمی نێوه‌ده‌وڵه‌تی سانتا بارابرایه.\nئه‌مڕۆ چوارشه‌م چواری ئایار، فیلمی "ئه‌زموون" كه براوه‌ی خه‌ڵاتی باشترین فیلمی نێوه‌ده‌ڵه‌تی فێستیڤاڵی (سانتا بارابرا)یه، له سینه‌مای ئێمپایه‌ر له فامیلی مۆڵی هه‌ولێردا، سه‌عات چواری دوای نیوه‌ڕۆ بۆ نمایش ده‌كرێت.\nهاوكات ئه‌م فیلمه پاڵێوراو بووه بۆ خه‌ڵاتی كریستاڵ گلۆب، وه‌ك باشترین فیلم له فێستیڤاڵی (كارلۆڤی ڤاری).\nفیلمی "ئه‌زموون" له نووسین و ده‌رهێنانی شه‌وكه‌وت ئه‌مین كۆركییه. به‌رهه‌می هاوبه‌شی وه‌زاره‌تی رۆشنبیری و لاوانی حكوومه‌تی هه‌رێمی كوردستان و كۆمپانیای (مه‌ستی فیلم) كوردستان و كۆمپانیای (میتۆس فیلم) له ئه‌ڵمانیایه.\nده‌رهێنه‌ری فیلمه‌كه له‌باره‌ی ناوه‌ڕۆكه‌كه‌ی ده‌ڵێت، له كوردستاندا خوێندن و تاقیكردنه‌وه‌كانی قۆناغه‌كانی كۆتایی بۆ چوونه زانكۆ، فشارێكی زۆری بۆ قوتابیان و خێزانه‌كانیان له‌باره‌ی داهاتووی منداڵه‌كانیان هێناوه. بیرۆكه‌كه‌م له كچێكی خۆم به مێشكمدا هات، كاتێك پۆلی نۆی بنه‌ڕه‌تی بوو، باسی هه‌ندێك له‌و قوتابیانه‌ی ده‌كرد كه قۆپییه‌یان ده‌كرد. هه‌روه‌ها باسی هه‌ندێك كێشه‌ی تری پێوه‌ندار به تاقیكردنه‌وه‌كانی ده‌كرد.


(جیهان ئارت) دامەزراوە یەكی هونەریە لە لەناو زانكۆی جیهان، بۆتە یەكێك لەو شوێنانەی كە بەردەوام نوسەران و هونەرمەندان و رۆشنبیران لە دەوری كارو چالاكیەكانیان كۆدەبنەوەو كەش و هەوایەكی هونەری جوانیان بۆ قوتابیان و میوانان لە شاری هەولێر دروستكردوە، كە نمونەی كەمە، گرنگیدان بە هونەرو بزاڤی رۆشنبیری لە ناو زانكۆی جیهاندا بەرزی ئاستی هۆشیاری بەڕێوەبەران و بەرپرسانی زانكۆیەكەمان پێشان دەدات، بۆیە شایانی ئەوەیە ئەو هەوڵە كەلتوری و هونەریانەی زانكۆی جیهان بەهەند وەربگرین .\nزانكۆی جیهان – جیهان ئارت، رۆژی پێنج شەممە 14-1-2021 كاتژمێر (11) بەیانی، پێشانگایەكی شێوەكاری بۆ سێ هونەرمەندی شێوەكاری (سارا تەڵایی، مارینا ئەلخەتیب، یاسمین ئەلخەتیب ) كردەوە، لەو پێشانگایە ژمارەیەكی بەرچاو هونەرمەندان و هونەردۆستانی هەولێر ئامادە بوون .\nتەواوی بەرهەمەكانی پێشانگایەكە چالاكی سەردەمی پەتای كرۆنا بوو .\nلەناو هۆڵی پێشانگایەكە هونەرمەند (سارا تەڵایی) بە ئامێری دەف سەرنجی میوانانی ڕاكێشاو، كەش و هەوایەكی بە ڕادەی چونە خەڵوەت خوڵقاندبوو،ئاوێزان بوونی ترپەكانی دەف و ڕەنگە كوردیەكانی ناو تابلۆیەكان، خۆی لە خۆیدا گەڕانەوە بوو بۆ پاشماوەی كەولتوریمان، ئەو كەلتورەی كە هێشتا بە گرنگی و هەند وەرناگیرێت لەناو زۆرێك لە ئەهلی هونەرو قەڵەم ...\nسارا تەڵایی یەكێكە لەو ژنە هونەرمەندە چالاكانەی كە لە بواری هونەری شێوەكاری و دەف ژەنین و شیعر نوسیندا ڕۆڵیكی بەرچاوی لەناوەندەكە دا هەیەو، لە هەرێم و ووڵاتانی دەرەوە چەندین چالاكی جۆراو جۆری ئەنجامداوە و، خاوەنی سەدان چالاكی و چەندان بڕوانامەی بەرزی هونەرییە، تەجریدی جادوویی لەناو تابلۆكانیدا یەكێكە لەو ڕێچكە هونەریانەی كە سارا بە یەكەمین هونەرمەندی كورد دادەنێت كە لەسەر ئەو شێوازە كاری كردووە .


هێزە ئێراقیەکان ناوچەیەکیان لە ڕۆژئاوای موسڵ ئازاد کرد - SAHAR KURDISH (Sorani)\nهێزە ئێراقیەکان ناوچەیەکیان لە ڕۆژئاوای موسڵ ئازاد کرد\nفەرماندەی هەڵمەتی نەینەوا ئێمە دێین " لە ئازاد کرانی ناوچەی نابلوس ، ئەلملوسە، کارگەی ئارد و بەنزین خانەی ئەلراشدی لە ڕۆژئاوای موسڵ لەباکووری ئێراق هەواڵی دا.\nبە پێی ڕاپۆرتی هەواڵدەری سەدا وسیما ، سەرلەشکەر ی ئەرکان عەبدولئەمیر یارواللە ، فەرماندەی هەڵمەتی " نەینەوا ئێمە دین " ڕایگەیاند : هێزە ئێڕاقیەکان لە درێژەی پێشکەوتنەکانی خۆیان لە شەڕ لەگەڵ ترۆریستەکان هەروەها گەڕەکەکانی ئەلحیدرە ، ئەلجماسا و ئەلمەعمەل لەدەوروبەری ناوچەی بادوش یان ئازاد کرد.\nفەرماندەی هێزە کانی بەسیجی جەماوەری ئێراق یش بە ئاماژەدان بە بەڕێوە بردنی هەڵمەتی فریاکەوتن وڕزگاری لە ناوچەی بادوش ڕایانگەیاند ، ترۆریستەکانی داعش ناتوانن بەرەو سووریا هەڵبین.\nبەپێی ئەم ڕاپۆرتە ، دوای ئەمەکە بادوش بەشێوەی تۆکمە تەواوپاکتاو کراهێزە ئەمنیەتیەکان سەرەڕای دۆزرانەوەودەسبەسەر داگرتنی ناوەندی سەرەکی فەرماندەیی ترۆریستەکان وکارگەکانی دروست کرانی بومب ، تونیل گەلیکیان لەژێر زەوی دۆزیەوە کە تیدا کەل وپەلی بەدالەیی وچەندین ڕایانە ی هەڵگری زانیاری گرینگی داعش لەوان ناوی سەرکردەکانی ترۆریستی ونەخشەی جم وجوولی ئەوان لەوناوچەیە بوو.\n" هادی عامیری" سکرتێری گشتیی ڕێکخراوی بەدری ئێراقیش وتی: بەڕێوە بردنی هەڵمەتی جیای ئازاد کرانی لێواری ڕۆژئاوایی موسڵ و تەلەعفەر پێویستە. " ئەبو مونتەزر ئەلحوسینی" بەڕێوە بەری هەڵمەتی ناوەندی هێزە کانی بەسیجی جەماوەری ئێراقیش بە ئاماژە دان بە تەوەرەکانی پێشکەوتنی هێزە کانی داوتەڵەبی بەسیجی جەماوەری کە لە هەڵمەتی هاوبەش لەگەڵ لەشەکەری نۆهەمی سوپای ئێراق بەڕێوە چوو بوو وتی: پاڵەوانەتی ولە خۆبردوئیەکانی ئەم هێزانە لە چەندین تەوەرەوە ، دوژمنیان غافڵگیر کرد وناچاربە پاشگەز بوونەوە کرد.\nMar 20, 2017 16:18 Asia/Tehran


زایینی: ٣٠-٠٥-٢٠١٦ - هەتاوی: ١٣٩٥/٠٣/١٠ - ١٩:١٥ تاران قه‌باره‌ی فۆنت:\nکوردستان میدیا: دایە "گوڵباخ محەممەدی" دایکی شەهید "محەممەد عەلی محەممەدی" له ناوچەی "لەیلاخی سنه" ماڵئاوایی لە ژیان کرد.\nبەپێی هەواڵی گەیشتوو بە ماڵپەڕی کوردستان میدیا، ڕۆژی یەکشەممه ڕێکەوتی ٩ی جۆزەردانی ١٣٩٥ی هەتاوی، دایه گوڵباخ محەممەدی دایکی شەهید محەممەد عەلی محەممەدی خەڵکی ناوچەی لەیلاخی سنه، کۆچی دوایی کرد.\nدایە گوڵباخ کەسێکی دڵسۆز و نیشتمانپەروەر و وەفادار به ڕێبازی کوڕەکەی و حیزبی دێموکراتی کوردستانی ئێران بوو.\nتەرمی ناوبراو بەڕێزەوه له نێو ئاپۆرای خەڵکی ناوچەکه و خزم و که‌س‌وکاری‌دا، به خاک سپێردرا.\nشەهید محەممەد عەلی محەممەدی ساڵی ١٣٤٣ی هەتاوی له گوندی "بەوه‌جان" سەر به ناوچەی لەیلاخی سنه له‌دایک بووه و یەکێک لە فەرماندەرانی هێزی پێشمەرگەکانی حیزبی دێموکراتی کوردستانی ئێران بوو که ڕێکه‌وتی ١٢ی گەلاویژی ١٣٦٥ی هەتاوی لە شەڕی نەخوازراودا لە گوندی"ماسیەرکۆن"ی سەر به دیواندەره شەهید بوو و گڵکۆکەی هەر له ماسیەرکۆنه.\nحیزبی دێموکراتی کوردستانی ئێران پرسه و سه‌رەخۆشیی خۆی له بنەماڵه وخزم وکه‌س‌وکاری دایه گوڵباخ دەکات و خۆی به شەریکی خەمیان دەزانێت.


حكومه‌تی هه‌رێم وه‌ڵامی ئەمنستی ده‌داته‌وه – wazho.net\nحكومه‌تی هه‌رێم وه‌ڵامی ئەمنستی ده‌داته‌وه\nئایار 10, 2021\t1153115 جار خوێندراوەتەوە\nدوای ئه‌وه‌ی رێکخراوی لێبوردنی نێودەوڵەتی (ئەمنستی ئینتەرناشناڵ) سەپاندنی سزای زیندان بەسەر چالاکوانانی بادینان بە نادادپەروەرانە ناوبرد و داوای دەستبەجێ ئازادکردنیانی كرد، نووسینگەی رێکخەر بۆ راسپاردە نێودەوڵەتییەکان لە حکومەتی هەرێمی کوردستان رایگەیاند، “دادگا سەربەخۆیە لە حکومەت و حکومەتی هەرێمی کوردستان دەست لە پرۆسە یاساییەکان وەرنادات”.\nرۆژی دووشەممە 10-05-2021 رێکخراوی لێبوردنی نێودەوڵەتی رایگەیاندوە: “بڕیاری دادگای پێداچوونەوەی هەرێم بۆ سزادانی شێروان شێروانی، گوهدار زێباری، هەریوان عیسا، ئەیاز ئەکرەم و شڤان سەعید، بە دڵنیاییەوە رەتدەکەینەوە، سەرەڕای سەرپێچیکردنی ستانداردەکانی دادگایەکی دادپەروەرانە”.\nده‌شڵێت: “ئەو پێنج چالاکوان و رۆژنامەنوسانە لە دادگایەکی نادادپەروەرانەدا سزایان بەسەردا سەپێنراوە، لەو کاتەوە کەس و کاریان نەیانتوانیوە بیانبینن و داوا لە حکومەتی هەرێم دەکەین بەپەلە و بێ مەرج ئازادیان بکات”.\nنووسینگەی دیندار زێباری، رێکخەر بۆ راسپاردە نێودەوڵەتییەکان له وه‌ڵامی نیگه‌رانی ڕێکخراوی لێبوردنی نێودەوڵەتی له‌باره‌ی سەپاندنی سزای زیندان بەسەر چالاکوانانی بادینان بڵاویكردۆته‌وه، دادگا سەربەخۆیە لە حکومەت و حکومەتی هەرێمی کوردستان دەست لە پرۆسە یاساییەکان وەرنادات.\nئاماژه‌ی بۆ ئه‌وه‌شكردووه، حوکمی پێنج سزادراوەکە هیچ پەیوەندییەکی بە پیشەی ڕۆژنامەگەری و چالاکوانییەوە نەبووە. بەڵگەکان ئاماژە بەوە دەکەن کە تاوانباربوون بە کۆکردنەوەی زانیاری نهێنی و گواستنەوەیان بۆ بۆ رێکخراوێک کە زۆرجار بەشداری لە چالاکی تیرۆریستیدا کردووە، بەمەش ژیانی سیاسەتمەدارانی ناوخۆ و بیانیان لە هەرێمی کوردستان خستۆتە مەترسییەوە.\nدەقی ته‌واوی راگەیێندراوی نووسینگەی رێکخەر بۆ راسپاردە نێودەوڵەتییەکان:\nدادگا سەربەخۆیە لە حکومەت و حکومەتی هەرێمی کوردستان دەست لە پرۆسە یاساییەکان وەرنادات. حوکمی پێنج سزادراوەکە هیچ پەیوەندییەکی بە پیشەی ڕۆژنامەگەری و چالاکوانییەوە نەبووە. بەڵگەکان ئاماژە بەوە دەکەن کە تاوانباربوون بە کۆکردنەوەی زانیاری نهێنی و گواستنەوەیان بۆ بۆ رێکخراوێک کە زۆرجار بەشداری لە چالاکی تیرۆریستیدا کردووە، بەمەش ژیانی سیاسەتمەدارانی ناوخۆ و بیانیان لە هەرێمی کوردستان خستۆتە مەترسییەوە.\nنووسینگەی ڕێکخەر بۆ ڕاسپاردە نێودەوڵەتییەکان\nPrevious وردەكاری شەوی كوشتنی قاسم سولەیمانی بڵاوكرایەوە\nNext وەزارەتی ئەوقاف ئاگادارییەك لەسەر دیاریكردنی یەكەم رۆژی جەژن بڵاودەكاتەوە


سوپای عێراق حەمدانیە لە بۆمب پاکدەکاتەوە\nسەربازێکی عێراقی ئینجیل دەخوێنێتەوە لە کەنیسەیەکی قەزای حەمدانیەی تازە رزگارکراو، باشوری خۆرهەڵاتی موسڵ، کە زۆرینەیان مەسیحین. [خاوەنی وێنە: هێزە تایبەتەکانی عێراق]\nهێزەکانی عێراق شەقامەکانی قەزای حەمدانیە، باشوری خۆرهەڵاتی موسڵ، لە بۆمبی نەتەقاوە پاکدەکەنەوە، لە ئامادەکارییاندا بۆ گەڕانەوەی دانیشتوانی، بەرپرسان بە دیارونایان وت.\nئەو قەزایەی پارێزگای نەینەوا، کە شوێنی خەڵکێکی سریانی مەسیحییە، لە 23 تشرینی یەکەمدا ئازادکرا، دوای دوو ساڵ لە حوکمی "دەوڵەتی ئیسلامی لە عێراق و شام" (داعش)، کە تیایدا زۆرینەی کەنیسەکانی ناوچەکە تێکدران یان سوتێندران.\nبەڕێوەبەری پۆلیسی نەینەوا وەسیق حەمدانی بە دیارونای وت: "کارکردن بەردەوامە بۆ گەڕاندنەوەی سەقامگیری بۆ حەمدانیە، بە کردنەوەی بنکەی پۆلیسی قەزاکە."\nئەو داوای لە دانیشتوان کرد بگەڕێنەوە ماڵەکانی خۆیان لە بەشە ئازادکراوەکانی پارێزگاکە.\nوتی: "داواتان لێدەکەم بگەڕێنەوە و ئەو شتانە بنیاتبنێنەوە کە تیرۆستانی داعش تێکیانشکاندون، چونکە شارەکان تەنها بە هێزی خەڵکی خۆیان دروستدەکرێنەوە."\nوتی بەرپرسیارێتی هێشتنەوەی ناوچە ئازادکراوەکان دەکەوێتە سەرشانی پۆلیسی نەینەوا، حەشدی خێڵەکی و هێزە خۆجێیەکان، داوای لە دانیشتوان کرد "هاریکاریی هێزە ئەمنیەکان بکەن لە رۆژانی ئایندەدا و پشتیان بگرن".\nوتیشی: "ئاسایش بەرپرسیارێتیەکی دەستەجەمعیە و هەموان پێویستە هاریکاری یەکتربن بۆ جێگیرکردنی سەقامگیری و رێگرتن لە گەڕانەوەی تیرۆریزم."\nپاککردنەوەی ناوچەکە، پێشکەشکردنی خزمەتگوزاری\nحەمدانی وتی هێزە ئەمنیەکان بەردەوامن لە پاککردنەوەی قەزاکە لە مین و بۆمبی چێنراو کە لەلایەن چەکدارانی داعشەوە دانراون لەکاتی هەڵاتنیاندا لە ناوچەکە.\nوتیشی هەر کە راگەیەندرا ناوچەکە لە پاشماوەی بۆمبی شەڕ پاککراوەتەوە، دەتوانرێت هەوڵی گەڕاندنەوەی خزمەتگوزاری دەستپێبکات.\nفەرماندەی لیوای 35ی رزێپۆشی کەتیبەی 5ی تانك موقەدەم عومەر عادل وتی یەکە ئەندازیاریەکانی سوپای عێراق لە لیوای 35ی رزێپۆش کاردەکەن بۆ پاککردنەوەی شارەکە لە پاشماوەی شەڕ، مین و بۆمبی دەستکرد لادەبەن و تونێلەکانی داعش دەڕوخێنن.\nبە دیارونای وت: "هەر یەکەم هەفتە دوای رزگارکردنی قەزاکە، تیمە ئەندازیاریەکان زیاتر لە 300 ئامێری تەقینەوەیان پوچەڵکردەوە، 20 ئۆتۆمبیلی بۆمبڕێژکراویان تەقاندەوە و بە دەیان تونێلیان روخاند کە لەلایەن گروپەکەوە لێدرابوون بۆ شاردنەوەی جوڵەکانیان لە شارەکەدا."\nوتی: "هێزەکانی عێراقیش کاریان لەسەر دەستەبەرکردنی گەیاندنی پاڵپشتی و دیاریکردنی هێڵی سنوریی کردبوو، لەگەڵ تەواوی هێزە عێراقیەکانی دیکە لە ناوچە و شارۆچکە نزیکەکان بۆ بەردەوامیدان بە رەوتی شەڕەکە و بەهێزکردنی پەیوەندیگرتن."\nئەندامی ئەنجومەنی پارێزگای نەینەوا داود جوندی بە دیارونای وت کە حکومەتی خۆجێی "کاردەکات بۆ کەڵەکەکردنی هەوڵەکان بۆ گەڕاندنەوەی خزمەتگوزاریەکان پێش گەڕانەوەی خەڵکی بۆ شارەکە".\nوتی ئەمەش پاکردنەوەی پاشماوە و داروپەردوی سەر شەقامەکان لەخۆدەگرێت، لەگەڵ بەگەڕخستنەوەی تۆڕەکانی ئاو و سیستەمی ئاوەڕۆ و چاککردنەوەی هێڵەکانی کارەبا.


ئەمەریکا بەڕادەستکردنى مووشەک بە لوبنان وەڵامى ئێران دەداتەوە | AvaToday\nئەمەریکا بەڕادەستکردنى مووشەک بە لوبنان وەڵامى ئێران دەداتەوە\nویلایەتە یەکگرتووەکان وەڵامی پێشنیارێکى کۆمارى ئیسلامی ئێران بۆ سوپاى لوبنانى بەناردنى هاریکارییەکى مووشەکی پێشکەوتوو بۆ سوپاى ئەو وڵاتە دەداتەوە و مەحمەد جەواد زەریف، وەزیرى دەرەوەى ئێران لە سەردانێکیدا بۆ بەیروت، پێشنیاری ئەوەى خستبووە بەردەم بەرپرسانى سوپاى لوبنان لەڕەوانەکردنى مووشەکى پێشکەوتوو بۆ بەرەنگاربوونەوەى فڕۆکە سەربازییەکانى ئیسرائیل.\nبەڵام چوارشەممە بەبەهاى ١٦ ملیۆن دۆلار، واشنتۆن ژمارەیەک مووشەکى پێشکەوتوو کە لێزەر ئاراستە دەکرێت، گەیاندە بەیروت و رادەستى سوپاى لوبنانى کرد، ئاماژەى بەوەشداوە " نیشانى پابەندی بەهێزى کوشکی سپیە بەرامبەر لوبنان". ئەمەش لە کاتێکدایە لەدواى ٢٠٠٥ ـەوە ئەمریکا بەبەها سەرووى ٢,٣ ملیار دۆلار پاڵپشتى سوپاى لوبنانى کردووە، وەک تاکە لایەنى بەرگریکارى شەرعی ئەو وڵاتە، کە حزبوڵای لوبنانى پاڵپشتیکراو لەلایەن ئێران، خاوەن جبەخانەیەکى گەورەى چەک و تەقەمەنیەو ئامادەى ڕادەستکردنەوەشى نیە.\nلەلایەن خۆیەوە باڵیۆزخانەى ئەمریکا لەبەیروت لەبارەى ئەو مووشەکانەوەش لە ڕاگەیێنراوێکدا هێماى بەوە کردووە "بە فڕۆکەیەکى سەربازی لەسەر پشتى ناوی جەنگی ئەى ٢٩ سوپەر تۆکانۆی هێرشبەر ڕادەستى سوپاى لوبنانى کراوە". زەریف لە بەیروت ئامادەیی تاران نیشان دووبارە پاڵپشتى سوپای لوبنانی بدات، بە مەرجێک "لوبنان خواستى ئەو پاڵپشتییە نیشان بدات"، بەڵام ئەمریکا دەستبەجێ وەک وەڵامێک بۆ ئەو پاڵپشتییە پێشنیار کراوە مووشەکەکانى گەیاندە دەست سوپای لوبنان.\nلەلایەن خۆیشیەوە حەسەن نەسروڵا، ئەمیندارى حزبوڵای لوبنانى کە لەلایەن ئەمریکا خراوەتە نێو لیستى تیرۆرەوە، هەفتەى ڕابردوو ڕوونی کردەوە "ئامادەیە سیستەمى بەرگرى ئاسمانى بۆ سوپاى ئێران لەلایەن ئێرانەوە دابین بکات"، هۆکارەکەشى بۆ ئەوە گەڕاندەوە "دەیەوێت سوپاى سوپای بەهێزترین هێزى ناوچەکە بێت".\nئەمەش پێچەوانەى هەڵسوکەوتە سیاسییەکانى ئەو رێبەرەیە کە ئامادە نییە چەک و جبەخانەکانى ڕادەستى حکومەتى وڵاتەکەى بکات و، سوپا تاکە دامەزراوەى بەرگرى بێت، چونکە پێی وایە " ئەوان هێڵى بەرگرین دژى ئیسرائیل".\nگووتیشى " هۆکارى چییە لوبنان ئێران پشتگوێ دەخات، لەهەمان کاتدا ملى داوەتە دەستى ئەوانى دیکە"، مەبەستیشى ویلایەتە یەکگرتووەکان بووە کەسزای تووندی خستۆتە سەر حزبەکەى. ئەو حزبە لەدواى دروستبوونیەوە لەساڵى ١٩٨٢ لەلایەن سوپاى پاسدارانى ئێرانەوە، رۆڵى بەهێز بووە، لەحکومەتى ئەم جارەش دواى پەکخستنى لەلایەن نەسروڵاوە، توانى ژمارەیەک پۆستى وەزاری وەربگرێت لە نێویاندا وەزارەتى تەندروستى، کە بوودجەیەکى بەهێزى بۆ تەرخان دەکرێت.\nلوبنان مەترسیی ئەوەى هەیە، بەهێز کردنى پەیوەندییەکانى لەگەڵ ئێران ببێتە هۆیەک بۆ ئەوەى ئەمەریکا فشارێکەکانى لەسەر زیاد بکات و، ڕووبەرووى گۆشەگیری نێودەوڵەتى بێت.